ישיבת מליאה, כנסת 25, פרוטוקול מספר 47, 2023-02-28 00:00

אמיר אוחנה: חברי הכנסת, אני מתכבד לפתוח את ישיבת הכנסת

אמיר אוחנה:  היום ז' באדר התשפ"ג, 28 בפברואר 2023

אמיר אוחנה:       הודעה למזכיר הכנסת

דן מרזוק: ברשות יושב-ראש הכנסת, אני מתכבד להודיעכם, כי הונחו היום על שולחן הכנסת דוח שנתי מס' 73ב' של מבקר המדינה – חלק שני, וכן הערות ראש הממשלה לדוח זה

דן מרזוק:       הצעת ועדת הכנסת לתיקון סעיף 62 לתקנון הכנסת, בצירוף השגות שדחתה הוועדה בישיבתה היום

דן מרזוק:  תודה

אמיר אוחנה: תודה למזכיר הכנסת

אמיר אוחנה: הנושא הראשון על סדר-היום: נאומים בני דקה

אמיר אוחנה:  חברי הכנסת המבקשים להירשם מוזמנים להצביע בעד

אמיר אוחנה:  הצבעה

אמיר אוחנה:  תודה לחברי הכנסת

אמיר אוחנה:  נוסיף גם את חבר הכנסת גלעד קריב לרשימה

אמיר אוחנה:  ועד שאקבל לידיי את הרשימה, ראשון הדוברים יהיה חבר הכנסת דן אילוז

אמיר אוחנה:  דקה לרשותך

אמיר אוחנה:  בבקשה, אדוני

דן אילוז: אדוני היושב-ראש, כנסת נכבדה, היום, ז' באדר, מצוין יום ההתחברות לחכמי ישראל, כחלק מיוזמת כל ישראל חברים, ובמהלכו מתקיימים מעל ל-150 אירועים ברחבי הארץ והעולם

דן אילוז:  מדובר, כמובן, גם ביום פטירתו של משה רבנו

דן אילוז:  ויש עוד חכם שנפטר ביום הזה, חכם אליהו בן אמוזג, שבו אני רוצה להתעמק

דן אילוז:  משפחתו של חכם אליהו בן אמוזג עברה לליבורנו שבאיטליה מפאס שבמרוקו, עיר הולדתו של אבי

דן אילוז:  החכם בן אמוזג היה מקובל גדול שהראה את מרכזיות חוכמת הקבלה כפילוסופיה הפנימית של היהדות

דן אילוז:  הוא עימת את התורה עם החוכמות, וזאת כדי להראות את האמת של התורה

דן אילוז:  לשיטתו, כל הידע האנושי הוא ניצוצות של האמת שהתגלתה לישראל בתורתו

דן אילוז:  וכך כתב בספרו "מוסר יהודי לעומת מוסר נוצרי" – דברים שרלוונטיים לנו: "אין מי שמכחיש שיש בתורת משה, או מוטב לומר ביהדות, שני דברים הנבדלים זה מזה בטיבם, בתכליתם ובאמצעים המשמשים ליישומם – יש בה מדיניות ויש בה מוסר

דן אילוז:  ללא ספק, היהדות אחת היא, ומדיניותה מתקשרת באלף דרכים למוסרה

דן אילוז:  המדיניות היהודית שואלת את סגנונה מהמוסר היהודי

דן אילוז:  - - - אף מוסר היהדות לא נועד רק לעיצובם של אזרחים טובים לירושלים של מעלה, אלא גם לעיצובם של פטריוטים טובים, ישראלים טובים ואזרחים טובים לירושלים של מטה"

דן אילוז:      היום, כמו בכל יום, אני קורא לכם להתעמק בתרבות העשירה של החכם בן אמוזג ובתורת חכמינו מארצות ערב

דן אילוז:  לאורם נלך

דן אילוז:  תודה

אמיר אוחנה: תודה לחבר הכנסת דן אילוז

אמיר אוחנה:  יעלה ויבוא חבר הכנסת אליהו ברוכי, ואחריו – חברת הכנסת נעמה לזימי

אליהו ברוכי: כבוד היושב-ראש, אתמול, במרחק כמה מאות מטרים מפה התקיים מעמד ההלוויה של הקדושים הלל מנחם ויגל יעקב יניב, ה' יקום דמם

אליהו ברוכי:  הסבא שלהם, הרב שמואל יניב, עמד מעל קברם הטרי, כשהוא עטוף בטלית, ואמר דברים שראוי להשמיע גם כאן, בבית הזה

אליהו ברוכי:  אני רק מבקש להתנצל בפני הסבא, הרב יניב

אליהו ברוכי:  אין לי את היכולת לחזור על הלהט ועל הלב החם שממנו יצאו הדברים

אליהו ברוכי:  אני עומד פה ורק מצטט את התוכן: זה רגע של קדושה

אליהו ברוכי:  לא יכולתי לבוא בלי הטלית שעשה לי נכדי

אליהו ברוכי:  זה הרי קורבן של גאולה

אליהו ברוכי:  היום אני צריך לקבור שני נכדים אהובים

אליהו ברוכי:  סבתא מרים תמיד אמרה שאתם צריכים לשיר בבית המקדש

אליהו ברוכי:  עכשיו הלל ויגל שרים בבית המקדש של מעלה

אליהו ברוכי:  אנחנו פונים אליכם בשעה כזו – פנה הרב יניב לקהל הרב שהתאסף, לאותם אנשים שאומרים: נשרוף הכול, נחריב הכול, אם לא תקבלו את עמדתנו

אליהו ברוכי:  אני פונה לקיבוצניקים, אנשי ההתיישבות העובדת, אנשים שאמרו: עם ישראל חי גם אם אנחנו לא נהיה

אליהו ברוכי:  מכאן אני פונה לנוער המתוק שלנו, הנוער החביב

אליהו ברוכי:  התורה היא תחיה אותנו, ורק ממנה נקבל תעצומות נפש

אליהו ברוכי:  אנחנו עם של חמלה – אני מודה באשמה

אליהו ברוכי:  נישאר כך

אליהו ברוכי:  אנחנו נוסיף קדושה על קדושה, חמלה על חמלה

אליהו ברוכי:  נביא את הגאולה

אליהו ברוכי:  הלב שלנו ימשיך לראות את הטוב

אליהו ברוכי:       יהי זכרם ברוך

אמיר אוחנה: תודה לחבר הכנסת אליהו ברוכי

אמיר אוחנה:  תעלה ותבוא חברת הכנסת נעמה לזימי, ואחריה – חבר הכנסת יונתן מישרקי

נעמה לזימי: אתמול ציינו את ז' באדר, יום הולדתו ופטירתו של משה רבנו, שארגון כל ישראל חברים מכנה "יום כל ישראל חכמים"

נעמה לזימי:  ומטרתו היא התחברות עם חכמי וחכמות ישראל מכל הדורות, מתוך הבנה שלכולנו יש חלק בחוכמה הגדולה של ישראל

נעמה לזימי:       כל ישראל חברים קיימו אתמול מאות אירועים עם אלפי משתתפים בכל הארץ ואפילו בעולם

נעמה לזימי:  התבקשתי לציין חכמה אחת, ובחרתי את מרת פרחה פלורה ששון מהקהילה במומביי, שכתבה כך: מובא בקידושין מ': "וכבר היה רבי טרפון וזקנים מסובים בעליית בית נתזה בלוד

נעמה לזימי:  נשאלה שאלה זו בפניהם: תלמוד גדול או מעשה גדול? נענה רבי טרפון ואמר: מעשה גדול

נעמה לזימי:  נענה רבי עקיבא ואמר: תלמוד גדול, שהתלמוד מביא לידי מעשה"

נעמה לזימי:  הינה, אני קוראת עליכם, תלמידי הבית הזה: כל זמן שאתם פה, הלימוד גדול

נעמה לזימי:  וכאשר תצאו מזה לעולם הגדול, אז מעשה גדול

נעמה לזימי:       ואני קוראת מפה לתלמידים והתלמידות, לחניכי המכינות ושנות השירות, לסטודנטים ולסטודנטיות, לחניכי תנועות הנוער: מהלימוד עלינו לקבל את ההשראה לחברת המופת, שנרצה לאורה לעשות מעשה, לעשות תיקון עולם

נעמה לזימי:       וברגעים גדולים כמו אלה, כשהדמוקרטיה מתערערת, זה הזמן לעצור את הלימוד, לצאת אל העולם הגדול ולעשות מעשה גדול

נעמה לזימי:  אנחנו צריכים וצריכות אתכם

נעמה לזימי:  תודה

אמיר אוחנה: תודה לחברת הכנסת לזימי

אמיר אוחנה:  יעלה ויבוא חבר הכנסת יונתן מישרקי, ואחריו – חבר הכנסת אבי מעוז

יונתן מישרקי: תודה רבה, אדוני היושב-ראש

יונתן מישרקי:  חברי הכנסת, בימים אלה ההכנות לחג הפורים, שאותו נחגוג בשבוע הבא, בעיצומן

יונתן מישרקי:  לצד שמחת פורים המתקרבת, בימים אלה טמונות סכנות רבות, שחובה עלינו להזהיר מפניהן

יונתן מישרקי:  לפני נתוני ארגון בטרם לבטיחות ילדים, עשרות ילדים ובני נוער בגילאי 17-5 פנו למיון בתי החולים בשל היפגעות ומעורבות נפצים בתקופת חג הפורים בשנים האחרונות

יונתן מישרקי:  56% מהם היו ילדים בגילאי 14-10

יונתן מישרקי:  זאת לצד מאות פגיעות של ילדים ומבוגרים שטופלו במסגרת קופות החולים

יונתן מישרקי:  אנחנו מדברים על ילדים שנקטעו להם אצבעות, אנשים שהתעוורו, קשישים ונשים בהיריון, שיש להם רגישות יתרה לנזקי הרעש

יונתן מישרקי:  ולצערנו הרב, גם מאות נפגעי פוסט-טראומה, שעבורם כל פיצוץ כזה הוא אירוע קשה ומזיק

יונתן מישרקי:      אדוני היושב-ראש, מדובר כאן בפיקוח נפש של ממש

יונתן מישרקי:  אסור לנו להפוך את היום השמח הזה ליום של שפיכות דמים

יונתן מישרקי:  הציווי "ונשמרתם מאוד לנפשותיכם" מקבל בימים אלה משמעות כפולה ומכופלת

יונתן מישרקי:       אני פונה מכאן אל ההורים, המחנכים, היקרים: בבקשה, אנא, דאגו שילדיכם יימנעו מכל שימוש בחומרים ונפצים אלו

יונתן מישרקי:  תודה רבה

אמיר אוחנה: תודה לחבר הכנסת מישרקי

אמיר אוחנה:  יעלה ויבוא חבר הכנסת אבי מעוז, ואחריו – חבר הכנסת יוסף עטאונה

אבי מעוז: תודה, אדוני היושב-ראש

אבי מעוז:  נאום הנדסת תודעה מס' 80, והפעם על ניגוד עניינים

אבי מעוז:  הבוקר בדיון בבג"ץ בעניין מתווה הכותל פתחה נשיאת העליון בגילוי נאות שבנה של היועצת המשפטית של נשות הכותל אמור להתחיל להתמחות אצלה

אבי מעוז:  אבל היא לא חושבת שזו עילה שפוסלת אותה מלדון בתיק

אבי מעוז:       ברור, ניגוד עניינים זה רק לראש ממשלה ולנבחרי ציבור

אבי מעוז:  מישהו מעלה בדעתו שניגוד עניינים יכול להשפיע על טוהר מחשבתם וניקיון כפיהם של מלאכי העליון? אגב, בתקופתי כמנכ"ל משרד ממשלתי, אשתו של היועץ המשפטי של הממשלה כיהנה כמנהלת מחלקה בכירה בפרקליטות

אבי מעוז:  האם אותו יועמ"ש, שלאחר מכן התמנה לבית המשפט העליון, היה מאפשר לי למנות את אשתי למנהלת מחלקה במשרד?     מדובר במהנדסי תודעה שחושבים שהמון העם הוא נבער וטיפש, ואילו הם נישאים ועליונים, וממילא הם יכולים לעשות מה שהם רוצים

אבי מעוז:  אני ממליץ לשופטי העליון לרדת מהאולימפוס שבנו לעצמם אל קרקע המציאות

אבי מעוז:  תודה

אמיר אוחנה: תודה לחבר הכנסת אבי מעוז

אמיר אוחנה:       יעלה ויבוא חבר הכנסת יוסף עטאונה, ואחריו – חבר הכנסת צביקה פוגל

יוסף עטאונה: כבוד היושב-ראש, כנסת נכבדה, אני רוצה להביא שוב את המצוקה ואת הסיפור של היישוב ביר הדאג' בנגב

יוסף עטאונה:  אני דיברתי על הנושא הזה לפני שלושה חודשים והבאתי את המצב שקיים שם, שקמו להן הרבה יחידות תחת הכותרת משילות

יוסף עטאונה:  כנראה שקמו בנגב יחידות שאנחנו לא יודעים את הזהות שלהן, מי מפעיל אותן, אבל אנחנו יודעים דבר אחד – שכל היחידות האלה בנגב סימנו את האוכלוסייה הערבית הבדואית

יוסף עטאונה:  היום התקשרו עוד פעם לביר הדאג', ואמרו בצורה ברורה שיש יחידה שתפסה צעירים שהיו עם הצאן במרעה, תקפו אותם, הרביצו להם וגם גנבו מהם

יוסף עטאונה:  אנחנו נגיש תלונה, כמובן, במח"ש, אבל הגיע הזמן להתייחס לבדואים בנגב כאזרחים שווים

יוסף עטאונה:  ותחת הכותרת של "משילות" לא יכול להיות שיקומו יחידות שהמטרה היחידה שלהן היא לרדוף את הבדואים בנגב

יוסף עטאונה:       אתמול סיפרתי על יחידה מסוימות שמחרימה רכבים לאנשים ביערות, ביער להב, ביער יתיר

יוסף עטאונה:  היום זה ממשיך בביר הדאג'

יוסף עטאונה:  אני קורא מכאן להפסיק את התופעה לרדיפת הבדואים על ידי היחידות האלה

יוסף עטאונה:  תודה רבה

אמיר אוחנה: תודה לחבר הכנסת עטאונה

אמיר אוחנה:       יעלה ויבוא חבר הכנסת צביקה פוגל, ואחריו – חבר הכנסת עודד פורר

צביקה פוגל: אדוני היושב-ראש, כנסת נכבדה, במשך עשרות שנים לחמתי על פי רוח צה"ל וערכי היהדות

צביקה פוגל:  תקפתי אלפי מטרות, אולי יותר מכל אחד אחר במדינת ישראל, ותמיד תמיד מנעתי פגיעה במי שאינו מעורב

צביקה פוגל:       כל חיי הם מסכת ארוכה של התנדבות למען מדינת ישראל

צביקה פוגל:  אמשיך לעשות זאת גם בעתיד, כי זה מה שהבטחתי למאות אלפי בוחרים ולמיליונים שמייחלים לביטחון אישי ולכבוד לאומי בארץ ישראל

צביקה פוגל:  לא פעלתי באופן בלתי חוקי, לא תמכתי ולא אתמוך בפעילות שכזו

צביקה פוגל:  אמשיך להיאבק בזקיפות קומה על דעותיי ועמדותיי כדי לגרום לממשלה בכלל, ולזרועות הביטחון בפרט, ליזום, לתקוף, לנצח ולהפסיק להגיב ולהכיל, כי את השנאה והרוע לא נמגר באמצעות שקי דולרים ומחוות

צביקה פוגל:  זו, אדוני, האמת שלי, ללא עריכה מחודשת וללא מניפולציות בכותרות

צביקה פוגל:  תודה

אמיר אוחנה: תודה לחבר הכנסת פוגל

אמיר אוחנה:       יעלה ויבוא חבר הכנסת עודד פורר, ואחריו – חבר הכנסת גלעד קריב

עודד פורר: אדוני היושב-ראש, חבריי חברי הכנסת, אתמול נרצח בפיגוע מתועב ונפשע בצומת הערבה אילן גנלס, אזרח ישראלי אמריקני בן 27

עודד פורר:  אילן הוא דוגמה לקשר מיוחד של מדינת ישראל עם יהדות התפוצות, שגם הגיע לכאן והתנדב לצה"ל, ואחר כך חזר לארצות הברית, ובביקור כאן קיפד את חייו בפיגוע טרור נורא

עודד פורר:  יהי זכרו ברוך, ושלוחים מכאן התנחומים מאיתנו גם לקהילה היהודית בארצות הברית על האובדן וגם לכל עם ישראל

עודד פורר:       אני חושב שגל הטרור שאנחנו עוברים בימים אלו מחייב התייחסות ושינוי מצב כלפי אותם מחבלים, ואני קורא מכאן לממשלה: תעברו מהגנה להתקפה

אמיר אוחנה: תודה לחבר הכנסת פורר

אמיר אוחנה:       חבר הכנסת גלעד קריב, ואחריו – אחרונת הדוברים, חברת הכנסת לימור סון הר מלך

גלעד קריב: אדוני היושב-ראש, ערב טוב

גלעד קריב:  ראשית, אני רוצה להשתתף בכאבו הגדול של סגן השר אבי מעוז – עדיין סגן השר – שגילה לתדהמתו שגם ממשלת ימין על מלא-מלא חושבת שצריכה להיות עזרת תפילה שוויונית מעורבת בכותל המערבי

גלעד קריב:  לא נורא, הוא יתרגל

גלעד קריב:  הוא חוזר עכשיו לספסלי הכנסת בלבד, והוא יתרגל

גלעד קריב:       אדוני, בשניות שנותרו לי אני מבקש לשבח את השר לוין על כך שהוא עלה היום למשדר פתוח של מתן תשובות על שאלות של הציבור בתאגיד השידור הציבורי

גלעד קריב:  אני מקווה שהשר קרעי נתן לו אישור

גלעד קריב:  אני רק שואל, מדוע השר לוין מסרב להגיע לוועדת החוקה, למרות הבקשה המפורשת של כל חברי האופוזיציה בוועדה, על מנת להציג מה השלבים הבאים בתוכניתו המשפטית

גלעד קריב:  הוא הרי מתכנן 20 שנה את אותם שלבים, ולא ברור לי מדוע השר לוין, שמדבר רבות על כבודו של הבית הזה, אדוני היושב-ראש, מסרב נחרצות לבוא ולהציג מהם השלבים הבאים של תוכניתו

גלעד קריב:  אולי הוא פשוט מפחד שהציבור יצטרף עוד יותר בהמוניו למחאה נגד התוכנית המסוכנת

גלעד קריב:  הזו

גלעד קריב:  השר לוין, אנחנו מחכים לך בוועדת חוקה, חוק ומשפט של כנסת ישראל

אמיר אוחנה: תודה לחבר הכנסת קריב

אמיר אוחנה:       תעלה ותבוא חברת הכנסת לימור סון הר מלך

לימור סון הר-מלך: אדוני היושב-ראש, כנסת נכבדה, נאום קול המושתקים מס' 12

לימור סון הר-מלך:  את הנאום היום אני מבקשת להקדיש בכאב גדול לחברתי היקרה אסתי יניב, אימא של הנערים הגיבורים הצדיקים והיפים הלל מנחם ויגל יעקב, שבחייהם ובמותם לא נפרדו, בתקווה ובתפילה של "מחה ה' דמעה מעל כל פנים", ונזכה לראות בשוב ה' לציון בחסד וברחמים

לימור סון הר-מלך:       רק ביום שלישי בשבוע שעבר עמדתי כאן מעל לדוכן כבכל שבוע וזעקתי שוב את זעקתם של תושבי השומרון, שביטחונם מופקר

לימור סון הר-מלך:  מעל 30 פיגועים התרחשו באותו שבוע רק בגזרת השומרון והכפר חווארה

לימור סון הר-מלך:  תיארתי בפניכם אז את הנתונים המדאיגים והתרעתי כי המצב הפך חמור כל כך, עד שכל תושב שיוצא לעבודה או לקניות הופך למטרה ניידת עבור המחבלים

לימור סון הר-מלך:       לצערי, הזעקה שלהם, כמו גם הזעקה שלי, לא נפלה על אוזניים קשובות, ושום פעולה שונה וחריגה לא בוצעה בשטח

לימור סון הר-מלך:  הכתובת נותרה על הקיר אדומה, מדממת ובוהקת

לימור סון הר-מלך:   כשנרצחו ביום ראשון יגל יעקב והלל מנחם יניב, השם ייקום דמם, בחווארה, לצערי אף אחד לא הופתע

לימור סון הר-מלך:  הפיגוע היה בלתי נמנע – תוצאה ישירה של חוסר טיפול בעשרות פיגועי אבנים וניסיונות הרצח שקדמו לו

לימור סון הר-מלך:  ככה הוא טיבו של טרור

לימור סון הר-מלך:  הוא לא נעלם ולא דועך כשמכילים אותו, אלא הוא רק הולך ומתעצם

לימור סון הר-מלך:       כדי למגר את הטרור צריך להציב רף של אפס הכלה

לימור סון הר-מלך:  כל פיגוע קטן או גדול צריך להיענות בתגובה נחושה וחסרת כל פרופורציה, שתבהיר לאויב כי בעל הבית השתגע

לימור סון הר-מלך:  פעולות נקודתיות וכירורגיות שנעשות לאחר כל פיגוע לא יצליחו להביא למיגור הטרור, ולכל היותר יביאו ללכידת המחבל הספציפי והסייענים

לימור סון הר-מלך:       יומיים לאחר הפיגוע הקשה, אני יכולה לעמוד כאן ולקבוע בצער: הכתובת עדיין על הקיר, והיא תמשיך להתנוסס ולהביא בשורות איוב עד שנסכים לפתור את הבעיה האמיתית מהשורש

לימור סון הר-מלך:  כן, זו אמירה כואבת, אני יודעת, אך אין מנוס מלהביט נכוחה למציאות בעיניים, ואולי, רק אולי, אם נעשה זאת, נשכיל לפעול בהתאם ולמנוע את הקורבנות הבאים, בתקווה לימים טובים

לימור סון הר-מלך:  תודה

אמיר אוחנה: תודה לחברת הכנסת סון הר מלך

אמיר אוחנה: וכעת נעבור להודעה של יושב-ראש ועדת הכנסת

אמיר אוחנה:  יושב-ראש ועדת הכנסת חבר הכנסת אופיר כץ, הודעה, בבקשה

): תודה רבה, אדוני היושב-ראש

):  אדוני השר, חבריי חברי הכנסת, אבקש להודיע על הוספת ממלאי מקום קבועים בוועדות הבאות: מטעם סיעת יש עתיד, בוועדת הכלכלה, חברת הכנסת שלי טל מירון

):  בוועדת החינוך, התרבות והספורט, חבר הכנסת רון כץ

):  מטעם סיעת העבודה, בוועדה לביטחון לאומי, חברת הכנסת עאידה תומא סלימאן, על חשבון סיעת העבודה

):      ועדת הכנסת החליטה בישיבתה היום כי הצעות החוק הבאות יועברו לדיון בוועדות, כמפורט להלן: הוועדה המיוחדת לתיקונים לחוק-יסוד: הממשלה תדון בהצעת חוק-יסוד: הממשלה (תיקון – ביקורת שיפוטית לעניין כשירות במינוי) (פ/2314/25), של חבר הכנסת אופיר כץ וקבוצת חברי הכנסת

גלעד קריב: מה קרה, אין ועדת חוקה בישראל?     

): ועדת העבודה והרווחה תדון בהצעות חוק הבאות: 1

):  הצעת חוק ההוצאה לפועל (תיקון – ביטול האפשרות לצוות על עיכוב יציאה מהארץ בגין חוב כספי נמוך), התשפ"ג–2023, פ/1092/25, של חבר הכנסת אחמד טיבי

):  2

):  הצעת חוק ההוצאה לפועל (תיקון – ביטול האפשרות לצוות על עיכוב יציאה מהארץ בגין חוב כספי נמוך), התשפ"ג–2023, פ/1557/25, של חבר הכנסת ישראל אייכלר

):       ועדת החינוך, התרבות והספורט תדון בהצעת חוק למניעת העסקה בתחום החינוך והטיפול של אדם שהורשע או שמואשם בתקיפה או בהתעללות בחסר ישע, התשפ"ג–2022, פ/934/25, של חבר הכנסת רון כץ

):  תודה רבה

אמיר אוחנה: תודה רבה ליושב-ראש ועדת הכנסת

אמיר אוחנה: חברי הכנסת, הנושא הבא על סדר-היום: ציון היום הלאומי לתרומתה ולפועלה של העדה הדרוזית

אמיר אוחנה:  אני מזמין את מי שמוביל את היום המיוחד הזה, חבר הכנסת חמד עמאר, לבוא ולשאת את דבריו

אמיר אוחנה:  בבקשה, אדוני, חמש דקות לרשותך

חמד עמאר: אדוני היושב-ראש, חבריי חברי הכנסת, כבוד השר, קודם כול אני רוצה להודות לך, אדוני היושב-ראש, על נוכחותך באירוע, על עזרתך לקיום האירוע והצלחת האירוע

חמד עמאר:  ואני מאמין שגם אתה יודע שהאירוע היה מאוד מאוד מוצלח, שהגיעו הרבה מכובדים מהעדה הדרוזית, הרבה בני נוער; קרוב ל-150 איש היו איתנו היום באולם

חמד עמאר:  אז כולם מודים לך על נוכחותך

אמיר אוחנה: ותודות לך

חמד עמאר: ואני גם רוצה להודות לשייח' מוואפיק טריף, הראש הרוחני של העדה הדרוזית, עם כל השייח'ים שהגיעו

חמד עמאר:  אני רוצה להודות ליושב-ראש מפלגת ישראל ביתנו חבר הכנסת אביגדור ליברמן; לחברי הכנסת מישראל ביתנו, שהגיעו – עודד, סובה ושרון, וגם לחבריי, מנסור עבאס ויואב סגלוביץ'; שניהם הגיעו לאירוע הזה

חמד עמאר:  אבל הופתעתי, אדוני היושב-ראש, שאפילו נציג אחד מהממשלה לא הגיע לאירוע, למרות שהזמנתי את כל חברי הממשלה ואת כל חברי הכנסת בבית הזה

חמד עמאר:  ובזמן הבחירות כולם מגיעים

חמד עמאר:  אירוע כזה הוא מאוד חשוב בשבילי, ואני חושב שבשביל העדה הדרוזית – מאוד חשוב

חמד עמאר:      היום הזה מצוין בחוק שאני הובלתי בשנת 2018, אחרי שראיתי וישבתי ופגשתי במשך השנים הרבות שאני בכנסת, קרוב ל-14 שנים, הרבה צעירים ישראלים שפוגשים חיילים דרוזים, והם לא יודעים בדיוק מה הדרוזים עושים בצבא

חמד עמאר:  מי הם הדרוזים במדינת ישראל

חמד עמאר:  הרבה חושבים שהדרוזים קשרו את גורלם עם מדינת ישראל כשמדינת ישראל הייתה חזקה

חמד עמאר:  הם לא יודעים שהדרוזים קשרו את גורלם עוד בישוב היהודי, עוד בשנות השלושים, כשהיהודים היו כאן פחות מ-600,000, והדרוזים היו בסך הכול 14,000

חמד עמאר:  מיעוט עם מיעוט שקשר את גורלו כאן, והלכו צעד אחרי צעד ביחד, עד היום הזה

חמד עמאר:      לכן אמרתי: אני חייב לחוקק את החוק הזה; לציין את היום הזה גם בכנסת, גם בבסיסי צה"ל, גם במשטרה, וגם במשרד החינוך, בבתי ספר, ובכל מקום, במוסדות המדינה

חמד עמאר:  ואני חושב, היום ראינו את ההשתתפות של הצעירים, ההשתתפות של המכובדים, וכמה חשוב להם היום הזה

חמד עמאר:       אבל גם ביום הזה, אני רוצה להגיד לכם, העדה הדרוזית נפגעה מאוד, ובעצם נדרסה על ידי חוק הלאום

חמד עמאר:  ואני זוכר את ההפגנה הגדולה שהייתה בתל אביב בזמן שחוקק חוק הלאום, בתמיכה של כל עם ישראל שם, שנכחו בה הרבה אנשים

חמד עמאר:  אני הייתי שם, והגיעו יותר מ-100,000 איש לשם

חמד עמאר:  היה אירוע מאוד גדול

חמד עמאר:  אחרי האירוע הזה נפגשנו עם ראש הממשלה יותר מפעם אחת

חמד עמאר:  אני, כנציג של העדה הדרוזית, ועוד שני חברי כנסת שהיו נוכחים בכנסת הזאת, ויושב-ראש ישראל ביתנו אביגדור ליברמן, והשר כחלון אז, כי היה לו גם נציג של העדה הדרוזית

חמד עמאר:  והובטח לנו אז על ידי ראש הממשלה שבתוך 60 יום יחוקק חוק שייתן שוויון מלא לבני העדה הדרוזית – זה הובטח

חמד עמאר:  ועברו אז 60 יום ועוד שישה חודשים

גדעון סער: מי?     

חמד עמאר: ראש הממשלה בנימין נתניהו - -     

גדעון סער: אהה

חמד עמאר: - - הבטיח לנו בישיבה

חמד עמאר:  עברו אז 60 יום ועוד שישה חודשים

חמד עמאר:  בשנת 2018

חמד עמאר:  ואנחנו לא קיבלנו שום חוק

חמד עמאר:  חוק הלאום – בשביל העדה הדרוזית הוא סטירה

חמד עמאר:  אפילו יותר מסטירה – הוא דריסה

חמד עמאר:  אפילו יותר מדריסה – הוא אמירה שאתם לא חלק מהמדינה הזאת, שאתם מוכנים למות למען המדינה הזאת, אבל אתם לא יכולים להגיד שזה הלאום שלנו, זה המדינה שלנו, זה המקום שלנו

חמד עמאר:       אבל עם כל זה, אדוני היושב-ראש, אני, כמוביל נוער – והקמתי שתי תנועות נוער בעדה הדרוזית – אני אומר לכל צעיר וצעירה של בני העדה הדרוזית: זה המדינה שלנו, זה המקום שלנו

חמד עמאר:  נילחם למען המדינה הזאת

חמד עמאר:  נחיה למען המדינה הזאת

חמד עמאר:       ועוד נקודה אחת, אדוני היושב-ראש, שאני רוצה לגעת בה, היא חוק שדרס כל צעיר וצעירה שרוצים לבנות את הבית שלהם, על הקרקע הפרטית שלהם, כאן, במדינת ישראל – חוק קמיניץ

חמד עמאר:  חוק קמיניץ – מי שלא יודע ורואה אותנו – נותן סמכות לפקיד, סמכות לפקיד, להוציא צו הריסה מינהלי

חמד עמאר:  להוציא קנס של 300,000 שקל ומעלה

חמד עמאר:  300,000 שקל ומעלה

חמד עמאר:  פקיד

חמד עמאר:  לא צו שיפוטי

מיכאל מלכיאלי: יש פקיד שהדיח ראש ממשלה, מה ההבדל?     

חמד עמאר: לא, לא, לא סמכות שיפוטית

חמד עמאר:  לא בית משפט – פקיד

חמד עמאר:  ואני אומר פקיד יהיה בכיר אשר יהיה – אין לו את הסמכות להרוס בית; אין לו סמכות לתת קנס בגובה כזה

חמד עמאר:  אני לא מאמין שיש מדינה אחת בעולם שמאפשרת לפקיד לתת קנס בגובה הזה

חמד עמאר:  תודה רבה

מיכאל מלכיאלי: להדיח ראש ממשלה אפשר

אמיר אוחנה: תודה לחבר הכנסת חמד עמאר

אמיר אוחנה:  אני מזמין את חבר הכנסת בועז ביסמוט לשאת את דבריו

אמיר אוחנה:  חמש דקות לרשותך, אדוני

אמיר אוחנה:  פלוס הזמן שצריך כדי להרים את המיקרופון לגובה

בועז ביסמוט: תודה רבה

בועז ביסמוט:  כן, זמן, אצלי תמיד זה הזמן

בועז ביסמוט:  אני מאוד לא טכני, כבוד היושב-ראש, כפי שאתה יודע

בועז ביסמוט:       כבוד היושב-ראש, חברי הכנסת הנכבדים, ז'בוטינסקי אמר: "אוהב אני את עמי ואת ארץ ישראל, זה ה'אני מאמין' שלי, זו מלאכת חיי, ואין לי צורך עוד בשום דבר בעולם"

בועז ביסמוט:  המשפט הזה הוסיף שעם ישראל אחד הוא

בועז ביסמוט:  אך יש לו, מה לעשות, חברים טובים, אפילו אחים אמיתיים, שהיו ועודם חלק כביר מכור ההיתוך הישראלי

בועז ביסמוט:      כמדי שנה אנחנו מקיימים בכנסת ישראל יום לאומי לציון פועלה ותרומתה של העדה הדרוזית למדינת ישראל

בועז ביסמוט:  אחיי הדרוזים, היריעה קצרה מלהרחיב כל שעל ליבי בנושא זה

בועז ביסמוט:  בינינו לבינכם ישנה ברית דמים, אך לא רק, נרקמה ביננו גם ברית חיים של שותפות גורל

בועז ביסמוט:  לאורך ההיסטוריה בריתנו עמדה יציבה ואיתנה, עמדתם ונלחמתם איתנו כתף אל כתף במערכות ישראל

בועז ביסמוט:  חלקנו רגעים של שמחה ורגעים קשים

בועז ביסמוט:  ויחד בנינו, ועודנו בונים, את עתיד המדינה

בועז ביסמוט:  אני שמח ונרגש להכיר תודתי העמוקה כלפיכם

בועז ביסמוט:  תרומתכם ניכרת בכל תחום בארצנו – בצבא, בכלכלה, בהגנה על חבלי הארץ, בישוב, בחינוך, בתרבות ובעשייה

בועז ביסמוט:  שותפות בכל התחומים באשר הם

בועז ביסמוט:  זוהי חברות אמיצה וכנה, חברות היסטורית

בועז ביסמוט:       תראו, אנחנו נמצאים כאן לילות כימים בכנסת, בהצבעות, בדיונים

בועז ביסמוט:  ומה לעשות, כשסוף השבוע מגיע, אנחנו גם כן נהנים קצת ולבקר בארץ הנפלאה שלנו

בועז ביסמוט:  בלי שום קשר, שכחתי לגמרי שהיום אנחנו מציינים את היום המיוחד והחשוב הזה

בועז ביסמוט:       החלטנו לבחור לנו, יחד עם הילדים, איזה מקום לנפוש בסוף השבוע, ובחרנו בדאלית אל- כרמל, כמעט בטבעיות, ואני יכול להגיד בפה מלא – כמובן, הרי, כי באמת אני אומר את הברור מאליו – שהרגשנו בבית

בועז ביסמוט:  נהנינו, כמובן, מחברת אנשים נפלאה, עולם שלם של אירוח, של תרבות עשירה, של ניחוחות וטעמים, של הכנסת אורחים, של הרגשה חמה וביתית

בועז ביסמוט:  מגזר שכולנו יודעים שהוא של אנשים טובי לב, מוארים, גאים, נחושים, בעלי פילוסופיה ודת מיוחדת, של אהבת הבריות באשר הן, ללא הבדלי דת, גזע ומין; פשוט אהבת חינם לכול; נתינה, תרומה וחמלה

בועז ביסמוט:       עכשיו אני, כידוע לכם, כמו רוב חברי הבית פה – אנחנו תומכים, כמובן, באחווה עמוקה בין הבריות, בעשייה נחושה ואמיתית למען הכלל, ואני יכול להגיד שבינינו יש אחווה אמיתית ואהבה אמיתית

בועז ביסמוט:  לאורך ההיסטוריה נוכחנו לראות את האהבה ללא תמורה שלכם, את הנאמנות ללא תנאי, את אהבת ארץ ישראל ועם ישראל; אחוז הגיוס לצה"ל במגזר הדרוזי – כל אחד יודע – הוא מהגבוהים ביותר בחברה הישראלית

בועז ביסמוט:  מרביתם מתנדבים ליחידות קרביות

בועז ביסמוט:  ואני אומר לכם בצורה שאינה משתמעת לשתי פנים – אתם חלק אינטגרלי מחיינו, וזה כמעט מיותר להגיד – אנחנו משפחה, ולכן יידרשו מעשים ולא רק מילים

בועז ביסמוט:  כאן נוכיח את הקשר הכה חזק ואיתן שבינינו על ידי עשייה משותפת

בועז ביסמוט:       בראש הרשימה של האתגרים הרבים שאנו צריכים לקחת על עצמנו כחברי כנסת, כמשרתי ציבור, זה לפעול למען החברה הדרוזית בכל תחומי החיים, בחינוך, בעשייה החברתית, בחיזוק הקשרים בין כל שכבות האוכלוסייה ובחיזוק והגדלת ביטחונכם האישי

בועז ביסמוט:  השקעת משאבים ודאגה לחברה הדרוזית הן בעדיפות עליונה

בועז ביסמוט:  אנחנו מחויבים בכל רמ"ח איברנו לקידום ולטיפוח החברה הדרוזית על תרומתה לצה"ל ולמדינת ישראל, למפקדים שצמחו בה ולמנהיגי הדת

בועז ביסמוט:       כמובן שאני, כמו כל אחד בחברה הישראלית, מודה לכם על מי שאתם ומה שאתם עבורנו

בועז ביסמוט:  וכל מה שנותר הוא לאחל שנמשיך לצעוד יד ביד, כתף אל תכף, בחברות אמיצה לעוד שנים רבות

בועז ביסמוט:  וכמובן, כאשר אני אומר את הדברים האלה אני לא יכול שלא להתייחס לחברי שדיבר זה עתה והזכיר, כמובן, את חוק הלאום

בועז ביסמוט:  חוק הלאום לא עומד בכלל בסתירה לכל הדברים שאמרתי זה עתה

בועז ביסמוט:  כי אסור לנו לשכוח דבר אחד: יש לנו ברית גדולה עם אחינו הדרוזיים, ואחינו הדרוזים יודעים היטב שאנחנו חיים במדינה היהודית, ולא במדינת כל לאומיה

בועז ביסמוט:  הרי זה דבר שהוא ברור מאליו

חמד עמאר: זה לא הבעיה שלנו

בועז ביסמוט: כולם יודעים, והיום זה יום לציון, ויום שאנחנו שותפים, וצריך להבין דבר אחד: חוק הלאום הוא חוק חשוב, חוק-יסוד, וישראל היא מדינת הלאום היהודי; זה חוק שהוא חשוב מן הסיבה הפשוטה: זהו חוק שהוא למען היהודים

בועז ביסמוט:  הוא לא נגד מיעוטים – הוא בעד יהודים

בועז ביסמוט:  ולכן צר לי, צר לי על התחושות האלה, והדבר האחרון שאני רוצה הוא שאחיי הדרוזיים ירגישו כאזרחים סוג ב', כי הם לא כאלה

בועז ביסמוט:  חס ושלום

בועז ביסמוט:  אנחנו אזרחים שווי זכויות

בועז ביסמוט:  וכאשר אני הסתובבתי בסוף השבוע יחד עם ילדיי בדאלית אל-כרמל, האמן לי שגם התחושות – וזה מה שהכי נהניתי לראות; לא רק אני הרגשתי בבית, אלא אני נהניתי לראות אוכלוסייה דרוזית שחייה במדינה שלה; גאים להיות ישראליים, גאים בשותפות שלהם עם העם היהודי

בועז ביסמוט:  אחים אנחנו, אחים נישאר, עם חוק הלאום הכה חשוב שלנו

בועז ביסמוט:  תודה רבה

אמיר אוחנה: תודה לחבר הכנסת בועז ביסמוט

אמיר אוחנה:  אני מזמין את חבר הכנסת גדעון סער לשאת את דבריו

אמיר אוחנה:  חמש דקות לרשותך

גדעון סער: אדוני היושב-ראש, כנסת נכבדה, היום אנו מציינים את היום הלאומי לציון תרומתם ופועלם של בני העדה הדרוזית בישראל

גדעון סער:  יום זה הוא יום הוקרה שבו אנו מודים לחברינו, אחינו, בני העדה

גדעון סער:  זהו יום חשוב לחברה בישראל

גדעון סער:  אני מודה שגם יום חשוב עבורי

גדעון סער:  תמיד ראיתי בבני העדה שותפים מלאים לדרך ובני ברית לדורות

גדעון סער:  הברית בין הדתות נכרתה עוד בתקופת התנ"ך בימי משה רבנו ויתרו, והמשכה היה כאשר העדה הדרוזית החליטה לחבור עוד לתנועה הציונית וליישוב היהודי בתקופת המנדט הבריטי

גדעון סער:  הבחירה שאותה הובילו מנהיגי העדה הדרוזית באותן השנים הוכיחה את עצמה

גדעון סער:       כיום הקהילה הדרוזית בישראל מהווה חלק בלתי נפרד מהפסיפס של ישראל

גדעון סער:  יותר ויותר מבניה משתלבים בעמדות מפתח בחברה ובציבוריות הישראלית

גדעון סער:      פרשת יתרו היא פרשה חשובה בתורה, והיא תמיד מעוררת סקרנות

גדעון סער:  זו אחת הפרשות הבודדות אשר קרויות על שמו של אדם שאינו משויך לעם ישראל

גדעון סער:  בפרשה מתוארת קבלת התורה בהר סיני וקריאת עשרת הדברות

גדעון סער:  זה לא מקרי שיתרו זכה לאותה הוקרה

גדעון סער:  במהלך הנדודים במדבר פונה משה רבנו אל יתרו ואומר לו: אל נא תעזוב אותנו, כי על כן ידעת חנותנו במדבר והיית לנו לעיניים

גדעון סער:      משה ראה ביתרו עיניים, מורה דרך, מדריך

גדעון סער:  לכן רצונו להיפרד מבני ישראל על מנת לחזור למדיין היה קשה מבחינתו

גדעון סער:  מאז משה רבנו ויתרו ועד היום הזה אנחנו לצידכם ואתם לצידנו

גדעון סער:  החובה והמחויבות שלנו צריכות להיגזר מאותו זיכרון

גדעון סער:      רבים נוטים לראות את הברית בינינו כברית דמים

גדעון סער:  בעיניי, העדה הדרוזית היא סמל לברית החיים בישראל

גדעון סער:  ברית של שותפות

גדעון סער:  כתף אל כתף

גדעון סער:  ברית של גאווה עצומה

גדעון סער:  חלקנו יחד רגעים יפים של הישגים וניצחונות וגם רגעים קשים וכואבים של שכול ואובדן

גדעון סער:  בראייה גיאו-פוליטית העם היהודי והעדה הדרוזית הם שני מיעוטים באזור הזה, הקשה, של המזרח התיכון

גדעון סער:       כיום בני העדה הדרוזית הם חלק משמעותי מהחברה, ותרומתם יקרה מפז

גדעון סער:  הם משתלבים בכל תפקידי המפתח בחברה הישראלית – ברפואה, בחינוך, במשפט, בכוחות הביטחון, ביחידות העילית בצה"ל

גדעון סער:  אלופים בצבא וניצבים במשטרה שילמו בדמם כדי להגן על המולדת ומחרפים נפשם לילה ויום כדי לעמוד על ביטחונה של ישראל

גדעון סער:  המשותף לכולנו – הנאמנות למדינה ולארץ

גדעון סער:  וכל אחד מאיתנו – לדתו, מורשתו ומסורתו

גדעון סער:  זו ברית בעלת עוצמה רבה, וחובתנו לבטא שהיא לא תהיה רק בנשיאת האלונקה, אלא גם בחיים האזרחיים

גדעון סער:      כשר המשפטים קידמתי הצעת חוק שתקבע את מעמדה הייחודי של העדה הדרוזית, ותכיר בזכותם של אזרחי המדינה, בני העדה, לשמר את מאפייניהם הייחודיים

גדעון סער:  אני מקווה שנצליח לקדם חקיקה זאת בכנסת הנוכחית

גדעון סער:       לצערי, בכנסת הזאת היחס של הקואליציה לדרוזים אינו עולה בקנה אחד עם תרומתם האדירה למדינה

גדעון סער:  להבנתי, גם בתקציב המדינה שיובא לכאן הוחלט לקצץ בתקציבים של הרשויות הדרוזיות – החלטה שעלולה לפגוע בקידום ובהתפתחות במגזר

גדעון סער:       אדוני היושב-ראש, לא אוכל לסיים נאומי זה בלי להעלות מעל במה זאת את זכרו של אחי ואהובי, סאהר איסמעיל עליו השלום, שנרצח ב-15 באוגוסט 2021 – רצח שטרם פוענח

גדעון סער:  אחי הצעיר נרצח ליד ביתו בגיל 50

גדעון סער:  אדם טוב לב

גדעון סער:  מנהיג ישר ואמיץ

גדעון סער:  חבר יקר ומשרת אמת של בני העדה

גדעון סער:  יש לנו מחויבות גדולה להמשיך את המורשת, שהיא עקירה מהשורש של האלימות במגזר הדרוזי בפרט, ובחברה הערבית במדינת ישראל בכלל, ולטפח את הדור הצעיר במגזר הדרוזי

גדעון סער:  משימתנו, גדולה וחשובה, להמשיך ולהעמיק את קשר הגורל הזה בין העם היהודי לדרוזים, ולהמשיך לבנות יחד את העתיד עבור הילדים שלנו בדאלית אל-כרמל ועוספיא, בג'וליס, בסמיע, בעכו, בירושלים, בתל אביב ובאשדוד, ולנצח להוות דוגמה ומופת לחיים משותפים

גדעון סער:       מפה, מעל הבמה המכובדת הזאת בכנסת ישראל, אני רוצה לומר בשמי ובשם כולנו לכם – תודה

אוריאל בוסו: תודה רבה לחבר הכנסת גדעון סער

אוריאל בוסו:  חבר הכנסת אברהם בצלאל, בבקשה

אברהם בצלאל: אדוני היושב-ראש, חבריי חברי הכנסת, מכובדיי השרים, השייח' מוואפק טריף, ראש הרשות לפיתוח כלכלי וחברתי ליישובים הדרוזיים והצ'רקסיים מר האשם חוסיין, נכבדי העדה, ראשי רשויות, כנסת נכבדה, מדינת ישראל מציינת היום את היום הלאומי לתרומתה ולפעולתה של העדה הדרוזית

אברהם בצלאל:  מדינת ישראל צריכה להמשיך להוביל את פיתוחן ושגשוגן של הרשויות הדרוזיות והצ'רקסיות וליישם בפועל את התוכניות הרב-שנתיות

אברהם בצלאל:       היום ז' באדר, יום הולדתו ויום פטירתו של משה רבנו

אברהם בצלאל:  משה היה חתנו של יתרו, הנביא שועייב, הידוע כמייסד הרוחני של העדה הדרוזית, וכמי שעם ישראל מוקיר אותו על העצות שנתן למשה רבנו במהלך המסע במדבר

אברהם בצלאל:  כשיתרו מבקש ממשה להיפרד, מבקש ממנו משה להישאר ואומר לו: "אל נא תעזב אתנו", ומסיים בפסוק שמשה משבח את יתרו: כי "היית לנו לעינים"

אברהם בצלאל:  הקשר שיש בין עם ישראל לתנועת ש"ס, בראשות היושב-ראש הרב אריה דרעי, לעדה הדרוזית הוא קשר בר-קיום, ודורות שלמים של הכרת תודה לעדה הנכבדה

אברהם בצלאל:       הדרוזים והצ'רקסים הם חלק בלתי נפרד מהחברה הישראלית

אברהם בצלאל:  מדינת ישראל חבה לכם על נאמנותכם

אברהם בצלאל:  כאן המקום לייחד, ולהזכיר את נפילתו של השוטר רב סמל זידאן סייף על ידי המרצחים השפלים בבית הכנסת בהר נוף, וכמובן גם את סגן אלוף מחמוד ח'יר א-דין, שהקדיש את כל חייו למען ביטחון מדינת ישראל

אברהם בצלאל:       מדינת ישראל נתנה עדיפות לאומית לעדה הדרוזית והצ'רקסית, ואנו צריכים לפעול על מנת להביא לאישורה של תוכנית החומש לשנים 2024 עד 2028 עבור העדה הדרוזית, שלה אנו חבים תודה עמוקה על נאמנותה למדינת ישראל

אברהם בצלאל:       אנו כאן, בבית זה, נפעל לעודד את צעירי העדה להשתלב באקדמיה ובמוסדות להשכלה גבוהה כדי לתת להם את הביטחון והכלים הנדרשים להשתלב בשוק העבודה

אברהם בצלאל:  כיום בשירות המדינה מועסקים כ-1,300 עובדים ועובדות דרוזים, המהווים כ-1

אברהם בצלאל: 6 מהאוכלוסייה, בדומה לשיעור הכללי של כלל האוכלוסייה, אך הייצוג שלהם, לצערנו, הוא בדרגים נמוכים מאוד

אברהם בצלאל:  ניתן לשפר זאת ולקדם את העובדים למשרות בכירות יותר על ידי העדפה מתקנת גדולה יותר מהקיים היום

אברהם בצלאל:  כן, מגיע לכם, וצריך לעשות זאת אתמול ולא מחר

אברהם בצלאל:       אני מודע גם לקשיים שיש בתכנון המפורט, איחוד וחלוקה, הפקעות, ריבוי יורשים, ביורוקרטיות שונות, והתוצאה היא בכך שהרשות לרישום והסדר הטאבו לא רושמת את הבתים על שם בעליהם החוקיים

אברהם בצלאל:       כיו"ר הוועדה לצמצום פערים חברתיים בפריפריה אעשה ככל יכולתי כדי לסייע לצרכים של העדה, ולהכיר את תרומתכם ונאמנותכם למדינת ישראל

אברהם בצלאל:  בשמי ובשם חבריי אני רוצה לומר לכם מילה אחת: תודה

אוריאל בוסו: תודה רבה לחבר הכנסת אברהם בצלאל

אוריאל בוסו:  חבר הכנסת יצחק קרויזר, בבקשה

אוריאל בוסו:  בבקשה, חמש דקות

יצחק קרויזר: תודה רבה

יצחק קרויזר:  כבוד יושב-ראש הכנסת, כנסת נכבדה, אחיי האהובים בני העדה הדרוזית, מכובדיי כולם, זכות גדולה והתרגשות עבורי לעמוד כאן ולברך את בני העדה, שטוב ונכון עשה חברי חבר הכנסת חמד עמאר שהביא לתיקון היסטורי של העוול, שהיה ראוי שיתוקן מזמן, אבל טוב מאוחר מלעולם לא

יצחק קרויזר:  וכך, יחד, בכנסת ישראל, עברה הצעת החוק שמציינת באופן רשמי בכנסת ובבית הנשיא את תרומתה של העדה הנכבדה הזאת לחברה הישראלית ולמדינת ישראל כולה

יצחק קרויזר:       137,000 אחים ואחיות מבני העדה קשרו את גורלם יחד עם גורל העם היהודי בברית חיים

יצחק קרויזר:  יחד איתכם אנו נאבקים יום-יום לעצמאותה של מדינת ישראל; יחד איתכם, אחיי היקרים, אנו מביאים את הביטחון לאזרחי מדינת ישראל

יצחק קרויזר:  מסירותכם ונאמנותכם איננה במילים

יצחק קרויזר:  מסירותכם נכתבה בדם

יצחק קרויזר:  אחים אנחנו

יצחק קרויזר:  את אחיי בני העדה הדרוזית הכרנו כולם בכלל היחידות בצה"ל, במג"ב, במשטרה, בשב"כ, בכל זרועות הביטחון

יצחק קרויזר:  את אחיי בני העדה הדרוזית הכרתי גם אני כשלחמנו יחד כתף אל כתף, וידעתי שיעשו הכול בכל מצב, בכל קרב, לשמור על כולנו

יצחק קרויזר:  ידעתי שגם במצבים קשים יש תמיד על מי לסמוך

יצחק קרויזר:       כולנו זוכרים את יוסף, מדחת יוסף, השם ייקום דמו, שהפך לסמל

יצחק קרויזר:  יוסף ויתר על לימודי הרפואה שלו והתגייס בעקבות אביו, ששירת 28 שנים בצה"ל, למג"ב

יצחק קרויזר:  משפחה – מלח הארץ

יצחק קרויזר:  יוסף, שכמו בכל דבר, גם בחיים וגם בשירות שלו, בטירונות, סיים בהצטיינות, ולבסוף שירת כלוחם במתחם קבר יוסף

יצחק קרויזר:  יוסף היה נאמן למדינה

יצחק קרויזר:  וכאן, מעל בימת הכנסת, אני רוצה לנצל את הבמה המכובדת הזאת ולבקש מכם סליחה

יצחק קרויזר:  כשהעדה הדרוזית מביאה נאמנות ומסירות פיהם וליבם שווים

יצחק קרויזר:       ימים מורכבים עוברים עלינו בחברה הישראלית, אתגרים מבית ומחוץ

יצחק קרויזר:  גם כשהאתגר של המפעל הציוני איננו מובן מאליו כבר

יצחק קרויזר:  אנו מתמודדים יום-יום עם טרור לאומי, טרור חקלאי בנגב, בגליל, בכל רחבי הארץ

יצחק קרויזר:  כמי שלחמו איתנו בקרבות הקשים ביותר וקשרו את גורלם בגורלנו עלינו לגמול לעדה הדרוזית כגמולה

יצחק קרויזר:  על מדינת ישראל לתעדף את העדה בתשתיות, בכפרים, בתעסוקה, בחינוך, במשרדי הממשלה

יצחק קרויזר:  אנחנו רוצים לראות את בני העדה לא רק במדים, אלא בחוד החנית של העשייה הישראלית בכל תחומי החיים

יצחק קרויזר:  עלינו לעשות עוד

יצחק קרויזר:  תודה רבה

אוריאל בוסו: תודה רבה לחבר הכנסת יצחק קרויזר

אוריאל בוסו:  חברת הכנסת נעמה לזימי, בבקשה

נעמה לזימי: תודה

נעמה לזימי:  כבוד יו"ר הכנסת, כנסת נכבדה, ראשית, תודה לך, חבר הכנסת חמד עמאר, באמת, על היום החשוב הזה

נעמה לזימי:  והיה לי חשוב מאוד להיות פה ולנאום פה היום, כי אני חושבת שהברית שלנו עם החברה הדרוזית עומדת מעל כל תלאות התקופה הזו

נעמה לזימי:       אני מאוד מתרגשת לעמוד פה ולברך בשם סיעת העבודה את העדה הדרוזית לרגל יום ההוקרה לתרומתה ופועלה

נעמה לזימי:  אני חייבת להגיד שהייתי מתרגשת הרבה יותר אם הנושא המרכזי על סדר-היום הפוליטי והחקיקתי לא היה הפיכה משטרית, שמי שניסחו אותה היו אותם האנשים שהביאו עלינו את אסון חוק הלאום – פורום קהלת

נעמה לזימי:  צר לי שהמצב החוקי היום הוא שהדרוזים שווים בחובות למדינה, אבל לא שווים בזכויות במדינה; שהם משרתים בצבא מקום המדינה, שהם מהווים חלק בלתי נפרד מאיתנו ושהם שותפים אמיתיים של עם ישראל

נעמה לזימי:  ועדיין, מבחינת החוק הישראלי, אני שגרה בחיפה, שווה יותר ממקבילתי הדרוזית שגרה בשפרעם

נעמה לזימי:  לא נתפס ולא יעלה על הדעת

נעמה לזימי:       צבא ההגנה לישראל כבר הבין עם הזמן שיש לפתוח את דלתותיו לכלל המסלולים המיוחדים לצעירים דרוזים, ועכשיו הגיע הזמן לפתוח את הדלתות באופן הכי רחב שישנו, ולא רק במערכת הביטחון, אלא בכל מקום, בשירות הציבורי לדוגמה

נעמה לזימי:  בדוח של הממ"מ של הכנסת מ-2020 צוין שיש עלייה מסוימת בשיעור הייצוג הממוצע של הדרוזים בחברות הממשלתיות ובתאגידים הציבוריים, אך רוב החברות והתאגידים עדיין רחוקים מהשגת היעד, או ששיעור הייצוג בהם הוא אפסי

נעמה לזימי:  בעוד שבכנסת הקודמת התברכנו בייצוג שיא מרגש של חברי כנסת דרוזים, בכנסת הזאת, לצערנו, לא זכינו לאותה כמות מבורכת

נעמה לזימי:  יש פה אומנם נושאי דגל, אבל בהחלט בפער משמעותי

נעמה לזימי:       כשאני מסתכלת על חבריי הצעירים, הדרוזים והדרוזיות, הם לא מחפשים שום פריבילגיה ושום יוקרה מעל שאר האוכלוסייה

נעמה לזימי:  הם סך הכול מחפשים עשייה שתקדם אינטרסים צודקים ולגיטימיים בחברה הישראלית

נעמה לזימי:  יש היום דרוזים טייסים, רופאים, קצינים בכירים, כולל מחמוד ח'יר א-דין, זכרו לברכה, שניסה להציל את חבריו לכוח במבצע ח'אן יונס ונהרג בשוגג בחילופי ירי

נעמה לזימי:  לפני מותו התראיין והשתתף במחאות נגד חוק הלאום, ואמר לאלון בר דוד, העיתונאי: אני מחכה לראות מי יהיה החלל הראשון סוג ב'

נעמה לזימי:  מצמרר ועצוב

נעמה לזימי:  זכרו לברכה

נעמה לזימי:       הדרוזים נאמנים למדינה

נעמה לזימי:  הם אוהבים את ישראל

נעמה לזימי:  הם חלק מאיתנו, הם חלק מהחברה הישראלית

נעמה לזימי:  בניגוד לקואליציה, שממשיכה לקדם את אותה משנה אידאולוגית גזענית של חוק הלאום, בניגוד אליה, החברה הדרוזית רואה בכל ישראל שותפים

נעמה לזימי:  נאמר גם כאן, הדרוזים יותר ציוניים מהציונות הדתית

נעמה לזימי:  רוב הדרוזים שירתו בצה"ל יותר מסמוטריץ', שישב כאן, יותר מבן גביר ומכל הסיעות החרדיות גם יחד

נעמה לזימי:  הדרוזים אוהבים את ישראל יותר מחברי סיעת הליכוד שמעדיפים את האינטרס של נתניהו על האינטרס הלאומי כל פעם מחדש

נעמה לזימי:  הם בוחרים לשרת בצבא, להגן על המדינה; הם רוצים להיות שייכים ולהיות חלק מהחברה שלנו

נעמה לזימי:       התפקיד שלנו הוא למלא את החלק ההדדי הזה בחוזה בינינו לבינם

נעמה לזימי:  ואתם בכל זאת קידמתם חוק, שאתם מסרבים לבטל אותו, שקובע שהם שווים פחות, שהשפה שלהם פחותה, שהם סוג ב' למול החוק שקבע המשכן הזה

נעמה לזימי:  אתם לא מתביישים

נעמה לזימי:  מאז חוק הלאום המוטיבציה של הדרוזים לקחת חלק בחברה ירדה, ואיך לא? איך הם יכולים להרגיש שייכים כשיש בממשלה מי שחושבים שיש להם פחות לגיטימציה מאיתנו לחיות במדינה כשווים לנו? איך אנחנו יכולים לצפות לכל זה, שמבחינתם הם טובים בלמות ביחד, אבל לא מספיק טובים בלחיות ביחד? איך?     מאז קום המדינה האוכלוסייה הדרוזית גדלה פי עשרה ממה שהייתה ולא קם יישוב דרוזי נוסף אחד, כאשר במקביל קמו יותר מ-1,000 יישובים יהודיים

נעמה לזימי:  אותו דבר נכון, אגב, אצל החברה הערבית

נעמה לזימי:  בנוסף, גם ביישובים הקיימים תשתיות הביוב פגומות, אם בכלל קיימות, ובתים רבים שמאושרים בחוק עדיין לא מחוברים לתשתיות חשמל ומים כמו שצריך

נעמה לזימי:  גם חוק קמיניץ הוא בעיה לא קטנה – חוק שאוכף ולא מתכנן, שמגביר את הענישה, אבל גם מגביל את היכולת לבנות, לתכנן ולהתרחב, וזה כשהמדינה לא מציעה תוכניות מתאר חלופיות ראויות

נעמה לזימי:       תבינו, המיעוט הדרוזי חייב בנייה שתאפשר לו לשגשג כמיעוט מצטיין ואוהב ישראל והמדינה

נעמה לזימי:  קחו לדוגמה חקלאי דרוזי – ואני יודעת שחקלאות חשובה לך, יו"ר הכנסת – שיש לו כמה עשרות דונם של שטחים חקלאיים ורוצה לשים את הציוד החקלאי שלו במחסן הכי פשוט שיכול להיות, באדמה שירש מהאבות שלו – אסור לו

נעמה לזימי:  אסור לו

נעמה לזימי:  זה לא יעלה על הדעת

נעמה לזימי:  למה לנו מותר לאהוב את הארץ והאדמה הזו ולהם לא? למה? ולמרות כל אלה, לחברה הדרוזית יש את אחת – אני מסיימת – ממערכות החינוך הטובות בישראל

נעמה לזימי:  על אף האפליה ועל אף ההדרה, על אף הקשיים מול משרדי הממשלה, על אף האתגרים שהמדינה מציבה בפניהם, שום מכשול ביורוקרטי לא יעצור קהילה מלוכדת וחזקה אוהבת הארץ הזו

נעמה לזימי:       לאוכלוסייה הדרוזית בארץ מגיע שוויון זכויות מלא ולא סנטימטר פחות

נעמה לזימי:  מגיע להם להרגיש אזרחים במדינה בדיוק כמו שאנחנו מרגישים

נעמה לזימי:  מגיע להם לקבל את הזכויות שאנחנו מקבלים

נעמה לזימי:  מגיע להם להרגיש חלק מהחברה הישראלית כמו כל אזרח ישראלי אחר

נעמה לזימי:  הם אוהבים את המדינה ולא פחות ממה שכל אחד אחר אוהב פה, ומגיע להם להיות גאים ולהיות חלק מישראל

נעמה לזימי:  יש לנו עם הדרוזים ברית דמים, ועכשיו הגיע הזמן גם לברית חיים

נעמה לזימי:  תודה רבה

אוריאל בוסו: תודה רבה לחברת הכנסת נעמה לזימי

אוריאל בוסו:  חבר הכנסת אבי מעוז – אינו נוכח

אוריאל בוסו:  יעלה ויבוא שר האוצר בצלאל סמוטריץ' לסכם את היום המיוחד הזה

אוריאל בוסו:  בבקשה

בצלאל סמוטריץ': אדוני היושב-ראש, חבריי חברי הכנסת, אני משיב כאן בשם שר הביטחון, שאמור היה להשיב ליום החשוב הזה, וכיוון שאני פה אז הוא ביקש ממני למלא את מקומו, אז תכף אני אקריא את מה שכתב - - -     

אוריאל בוסו: אתה גם שר במשרד הביטחון

בצלאל סמוטריץ': זה לא קשור

בצלאל סמוטריץ':  אני שר במשרד הביטחון, עם אחריות אחרת לחלוטין

בצלאל סמוטריץ':  אז אני תכף אקריא, ברשותכם, את מה שנכתב בידי שר הביטחון

בצלאל סמוטריץ':  אני כן רוצה, לאור היום החשוב הזה והדברים החשובים שנאמרו פה, באמת לציין את שותפות הגורל שיש בין מדינת ישראל לעדה הדרוזית, בין העדה הדרוזית למדינת ישראל; שותפות גורל, שרגילים הרבה לדבר על ברית של דמים והאתגר הגדול – שאני חושב שמדינת ישראל מתקדמת בו לאורך השנים – הוא שכמובן תהיה כאן ברית של חיים, ולא רק ברית של דמים, במה שנוגע לתוכניות של פיתוח, של בינוי, של תעסוקה, של השתלבות יותר טובה בחברה הישראלית של בני העדה הדרוזית

בצלאל סמוטריץ':       אני, בעניין הזה, באמת לא חושב שיש קואליציה ואופוזיציה

בצלאל סמוטריץ':  לפעמים אוהבים טיפה להתנגח סביב כל מיני סוגיות, אבל אני לא חושב שזה האירוע

בצלאל סמוטריץ':  חבר הכנסת חמד עמאר, היית כידוע שר במשרד האוצר בקדנציה הקודמת, ואני בטוח שעשית ופעלת בדברים טובים, וכשהיו דברים טובים אנחנו כאופוזיציה תמכנו

בצלאל סמוטריץ':  תמיד הסוגיות האלה מתנהלות בסוף במתח שבין רצוי למצוי, אל מול המון, המון, המון צרכים וסוגיות

בצלאל סמוטריץ':  אני חווה את זה עכשיו על בשרי כשר אוצר שמגבש תקציב ורואה המון צרכים, ושמח בכולם, ומאוד רוצה להיענות לכולם, ובאמת מכיר בחשיבות של כולם, ויודע שהכול בסוף צריך להתכנס למסגרות מסודרות, פיסקליות, ובטח בתקופה כמו בתקופה הנוכחית

בצלאל סמוטריץ':       אבל אני באמת חושב שיש כאן ברית אמיצה, שהלוואי, הלוואי שתהיה מודל לעוד ועוד קבוצות באוכלוסייה במדינת ישראל שיסתכלו על השותפות הזאת ועל כמה טובה וברכה היא מביאה למדינת ישראל ולארץ ישראל על כל יושביה

בצלאל סמוטריץ':  השאיפה שלנו היא תמיד לעשות יותר ולגשר יותר על הפעמים ולתת יותר

בצלאל סמוטריץ':  אנחנו צריכים תמיד לשאוף, ואף פעם לא להרפות, ולהשתדל, לאט-לאט, שהמצוי בעניין הזה ידביק את הרצוי

בצלאל סמוטריץ':       כיוון שעלתה פה הסוגיה של חוק-יסוד הלאום, אני חושב שזה חבל, שזו שגיאה

בצלאל סמוטריץ':  אין שום סתירה בין הגדרת מדינת ישראל כמדינת לאום של העם היהודי, כבית לאומי של העם היהודי, לבין היחס לשותפות האמיתית והאמיצה בינינו לבין העדה הדרוזית, ובאמת לבין כל קבוצת אוכלוסייה שתבחר בשותפות, אמת, ובדו-קיום, ובנשיאה בעול של המפעל הנהדר הזה, המפעל הציוני בארץ ישראל ובמדינת ישראל

בצלאל סמוטריץ':  חבל שיש גורמי קיצון – אגב, בעיקר בקרב הערבים תומכי הטרור, שמנסים להסית גם חלק מן האוכלוסייה הדרוזית; כביכול היא אמורה להיפגע מזה

בצלאל סמוטריץ':       מדינת ישראל היא מדינה יהודית והיא הבית הלאומי – יש לה ההגדרה לאומית אחת בלבד – של העם היהודי

בצלאל סמוטריץ':  אבל באנו לכאן והבאנו לכאן הרבה שפע וקדמה, ואור, וטוב, לכל יושבי הארץ הזאת

בצלאל סמוטריץ':  ובאמת, כל מי שרוצה להיות שותף במפעל הזה מוזמן, ואנחנו מושיטים את היד

בצלאל סמוטריץ':  שוב, לעדה הדרוזית לא צריך להגיד את זה – היא הושיטה לנו את היד מהרגע הראשון

בצלאל סמוטריץ':  אני חושב שהיא מצאה יד מושטת אצלנו

בצלאל סמוטריץ':  ואני מקבל שלא הכול מושלם, ויש עוד הרבה מאוד לאן ואיך להתקדם, ואני בטוח שבעניין הזה כולנו שותפים וכולנו נעשה את זה ביחד

בצלאל סמוטריץ':       אז אני, ברשותכם, קורא את ההתייחסות הקצרה - - -     

גדעון סער: אדוני השר, האם אתה יכול לומר שלא תהיה פגיעה בתקציבי הרשויות המקומיות במסגרת התקציב - - -      

בצלאל סמוטריץ': חד-משמעית

בצלאל סמוטריץ':  חד-משמעית

גדעון סער: כי הייתה איזו שמועה אחרת, בעקבות דיון התקציב

בצלאל סמוטריץ': לא, לא, ממש לא

בצלאל סמוטריץ':  אני אגיד לך יותר מזה, גדעון, גם בתוכנית החומש לחברה הערבית, אנחנו כן עושים שינויים ומטייבים את המטרות

בצלאל סמוטריץ':  אני חושב שזה דבר לגיטימי

בצלאל סמוטריץ':  אני חושב שכבר משקיעים כספים, צריך להשקיע אותם נכון

בצלאל סמוטריץ':  זה נכון גם בהיבט הלאומי, הציוני; לנסות למקד את זה באותם המקומות שבהם יש הזדהות עם מדינת ישראל ושותפות עם מדינת ישראל

בצלאל סמוטריץ':  אני לא חושב שאנחנו צריכים לתת פרס למי שחותרים תחת קיומנו

בצלאל סמוטריץ':  אבל הרבה יותר מזה, ביחס למטרות

בצלאל סמוטריץ':  אם יש תקציב, למשל, לסבסוד של פיתוח ותשתיות לדיור – אנחנו חושבים שיש אינטרס מאוד גדול לעודד בנייה לגובה

בצלאל סמוטריץ':       זה קורה במדינת ישראל בכל מקום – אז אני חושב שאנחנו צריכים לבנות מודלים תקציביים שבהם התיעדוף והעידוד ילכו למקומות הנכונים

בצלאל סמוטריץ':  זה נכון בשאלות חינוך

בצלאל סמוטריץ':  בעניין הזה יש שיח בין השר שקלי, שבאמת נכנס לעומק, עשה דוקטורט, לשבחו ייאמר, צלל לעומק מאוד מאוד, ובסוף המשרד שלו מוביל את התוכנית הזאת

בצלאל סמוטריץ':  וכן, אנחנו בהחלט משנים בתוך התוכנית סדרי עדיפויות

בצלאל סמוטריץ':  אנחנו רוצים שהתוכנית תשקף את האינטרסים שלנו כמדינת ישראל ואת היחסים שאנחנו רוצים לבנות עם החברה הערבית במדינת ישראל, אבל הדברים נכונים שבעתיים ביחס לחברה הדרוזית

בצלאל סמוטריץ':  אני לפחות לא מכיר – ההנחיה שנתתי, חד-משמעית, לשמר את התקציבים האלה

בצלאל סמוטריץ':  אתה מכיר אותי, גדעון, אם יש, אתה יודע, פניות ספציפיות של דברים שלפעמים חונקים, אז תעורר

גדעון סער: כדאי שתוודא את זה מול המשרד שלך

בצלאל סמוטריץ': אני אומר, היה על זה שיח וקיבלנו החלטה ברורה

בצלאל סמוטריץ':  אם מישהו מכיר איזשהו סעיף פרטני שנפגע, תעלה לי, ובלי נדר נפתור את זה

בצלאל סמוטריץ':       התייחסות שר הביטחון: האגף הביטחוני-חברתי פועל בקרב החברה הדרוזית לחיזוק הקשר והזיקה של בני הנוער בעדה לחברה הישראלית, וכן מפעיל סל תוכניות שייעודן לחזק את הנכונות והמוכנות בקרב בני העדה לשירות משמעותי וקרבי בצה"ל

בצלאל סמוטריץ':  אנו פועלים עם שותפנו לדרך, ועיקרם – עם ראשי הרשויות המקומיות הדרוזיות בכרמל ובגליל, עם מנהלי ומנהלות בתי הספר ומנהלי מחלקות הנוער, גופים, ארגונים ועמותות הפועלים בקרב החברה הדרוזית, לקידומם ושילובם של צעירי העדה במדינת ישראל

בצלאל סמוטריץ':       משרד הביטחון, בשיתוף צה"ל, פועלים להעצמת היכולות האישיות וחיזוק הערכים החברתיים והלאומיים בקרב בני העדה, מתוך הבנה כי השירות הצבאי מהווה כלי משמעותי למוביליות חברתית

בצלאל סמוטריץ':  אנו מסייעים לסלילת הדרך עבור צעירי העדה לתפקידי איכות, לחימה ועתודה

בצלאל סמוטריץ':  האגף מאפשר סל רחב של כלים ייעודיים לבני הנוער, החל מקבוצות "אחריי" להכנה לצה"ל הפועלות בכפרים, דרך מפגשים הדדיים עם בתי הספר מהמגזר היהודי והדרוזי, תוכניות עברית לקראת שירות, סיורי צבא, חברה, ימי צה"ל בקהילה, סמינרים משותפים, סדנאות הכוונה וליווי תעסוקתי לצעירים בני העדה

בצלאל סמוטריץ':       בימים אלו אנו עמלים על הקמת בית המורשת ללוחם הדרוזי בכפר כיסרא-סמיע, שיהווה מקום ובית לחיילים, לקצינים וללוחמים בני העדה, לצעירים וחיילים משוחררים, יהווה מוקד לפיתוח המורשת, החברה והתרבות ויחשוף את תרומתה האדירה של העדה הדרוזית לביצור ביטחונה של ישראל

בצלאל סמוטריץ':       יש גם קצת נתונים, שאני לא חושב שצריך הרבה מאוד להרחיב בהם, על השילוב של הצעירים הדרוזים בצה"ל

בצלאל סמוטריץ':  אז יש יציבות בהיקף בני העדה הדרוזית המתגייסים לשירות בצה"ל

בצלאל סמוטריץ':  בני העדה משולבים בכל היעדים והמקצועות בהתאם ליכולות ולכישורים האישיים

בצלאל סמוטריץ':  ישנו שיעור גבוה של חיילים דרוזים המשולבים במקצועות הלחימה

בצלאל סמוטריץ':  זאת כמובן תעודת כבוד

בצלאל סמוטריץ':  דיברנו קודם על אותן פעולות הכנה לצה"ל בשיתוף פעולה עם הרשויות המקומיות

בצלאל סמוטריץ':  תודה רבה

אוריאל בוסו: תודה רבה לשר האוצר

אוריאל בוסו:  אם היה לך ספק כמה חשיבות הייתה שאת התשובה אתה נתת, דווקא בכובעך כשר האוצר, אז קיבלנו את התשובה

אוריאל בוסו:       אני רוצה להודות לחבר הכנסת חמד עמאר – על היום המיוחד שהובלת

אוריאל בוסו:  תמיד אמרתי שגם כשאנחנו חלוקים בהרבה דברים, תמיד ראיתי אותך כחבר כנסת ענייני שללא ספק פעל ופועל לסיוע ולקידום של המגזר – לא רק – ומייצג אותם בכבוד

אוריאל בוסו:  יישר כוח ובהצלחה רבה

אוריאל בוסו: אם כן, רבותיי חברי הכנסת, נעבור לנושא הבא על סדר-היום – ציון היום לשחרור העיר אילת

אוריאל בוסו:  חבר הכנסת שלום דנינו, אני מבין שהוא לא נמצא כאן להציג את הנושא, אז אמשיך הלאה בשמות המוזמנים: חברת הכנסת טטיאנה מזרסקי – איננה כאן; חבר הכנסת מיכאל מרדכי ביטון – איננו כאן; חבר הכנסת ארז מלול – איננו

אוריאל בוסו:  חבר הכנסת אוהד טל, ראשון הדוברים

אוריאל בוסו:  לאחר מכן – חבר הכנסת ישראל אייכלר

אוריאל בוסו:  לא אגביל אותך בזמן

אוהד טל: אדוני היושב-ראש, מכובדיי השרים, חברי הכנסת, בתקופת מלכותו של שלמה המלך שכנה לה בקצה הדרומי ביותר של הארץ עיר נמל קטנה, מרכז מסחרי פורה ומשגשג, הלוא היא עציון גבר

אוהד טל:  עציון גבר שימשה אוטונומיה כלכלית חשובה ומשמעותית בממלכת ישראל הקדומה

אוהד טל:  מאז עברו הרבה מים בים סוף, גורשנו מארצנו ופוזרנו לארבעה קצוות תבל, אך לאחר אלפיים שנות גלות שבהן ציפינו בכמיהה לראות בשיבת ציון, שבנו אל ארצנו במטרה להגשים את חזון הנביאים

אוהד טל:       בראשיתה של המדינה הצעירה, בט' באדר תש"ט, בסופו של מבצע עובדה, האחרון ממבצעי צה"ל במלחמת העצמאות, טיפס אברהם אדן על התורן באום רשרש והניף בגאווה את דגל הדיו

אוהד טל:  אילת סוף-סוף שוחררה

אוהד טל:  נחלת אבות הושבה לנו

אוהד טל:       מאורע מרגש זה הפך לאחד מסמליה הזכורים ביותר של מלחמת העצמאות

אוהד טל:  הנפת דגל הדיו באילת, עיר הולדתי, מהווה דוגמה מצוינת לא רק לניצחון הפיזי על אויבנו אלא לשילוב האולטימטיבי בין יכולות אלתור, יזמות ויצירתיות שאולי ייקרא היום "חוצפה ישראלית", או בקיצור, "אומת הסטרטאפ"

אוהד טל:  הדגל-לא-דגל הזה, שהיה סדין מלוכלך שנמצא סמוך, לא היה יפה או ממלכתי במיוחד, והיה רחוק משלמות, אך הוא היה הכי ישראלי שיש

אוהד טל:  הדגל הזה הוא הדגל שלנו

אוהד טל:       חברים, בימים לא פשוטים אלו, כאשר הטרור מרים את ראשו הנאלח וגובה מאיתנו מחיר דמים בל יתואר והציבור הישראלי חש בקרע שהולך ונפער בעם, אני קורא מכאן לציבור הישראלי כולו להביט למציאות בעיניים וללמוד מלקחי העבר אל ימינו אנו

אוהד טל:  היום אנחנו מציינים 74 שנים לשחרור העיר אילת והנפת דגל הדיו, 74 שנים לכינון אחד מסמליה המובהקים של הישראליות

אוהד טל:  כולנו זוכרים את התמונה מאותו מאורע שבה כולם אוחזים בתורן כדי להגביה את הדגל יחד, כך שיוכל להתנוסס מעלה יותר ויותר

אוהד טל:  אם רק אדם אחד היה עוזב, משחרר את האחריות האישית בתוך החבורה – והדגל היה נופל מטה

אוהד טל:  כמו אז כך גם היום, על כולנו לשאת בגאון את דגל הישראליות ולא להרפות לרגע

אוהד טל:  את המחלוקות בינינו, קשות ככל שיהיו, עלינו לנהל לצד עמידה איתנה על המטרה המשותפת של חיזוק מדינת ישראל

אוהד טל:  עלינו להדיר מהשיח קולות לפגיעה במדינה, ביציבותה או בכלכלתה

אוהד טל:       חברים יקרים, זהו צו השעה

אוהד טל:  אויבינו מביטים בנו ומתרגמים את הוויכוחים המתנהלים בינינו כסימן לחולשה

אוהד טל:  אין זו תופעה חדש

אוהד טל: , ברשותכם, אקריא לכם שני משפטים

אוהד טל:  אדוני היושב-ראש, אני פותח את ספרו של יוסף בן מתתיהו להקריא ממש שני משפטים: "וכל שרי צבאות הרומאים", אומר יוסף בן מתתיהו, "שמחו על מריבות האחים בקרב שונאיהם כמוצאי שלל רב ורצו למהר ולעלות על העיר, וגם האיצו באספסיאנוס, בחושבם כי יצליח כל חפצו בידו הפעם - - - כי אין היהודים דואגים עתה להכין להם נשק וגם לא לחזק את חומותיהם ולאסוף להם חיל עוזרים למען יהיה לנו הדבר לרעה - - - רק חונקים הם איש את רעהו במלחמת האחים ובמחלוקת"

אוהד טל:       חברים, לאויבינו אני אומר מכאן: אל תטעו, אנו חזקים היום יותר מאשר אי פעם בעבר

אוהד טל:  התגברות הניסיונות שלכם לפגוע בנו תפגוש אותנו נחושים

אוהד טל:  הממשלה הזו תגבה מכם מחיר

אוהד טל:  ולאחיי ואחיותיי בבית הזה ומחוצה לו אני פונה: עלינו להתאחד ולהיות חזקים אל מול אתגרי התקופה, להראות לאויבינו מסביב שאנחנו לא מרפים ולא משחררים לרגע את האחיזה מהדגל הזה וכל מה שהוא מייצג

אוהד טל:       אסיים כך: תחת אותו הדגל, גם כשחלקו ורבו, כל הכוחות כולם הופנו לתקומת ישראל בארצו

אוהד טל:  שמאל וימין, דתיים ושאינם, כולם תחת אותו הדגל – ישראל אחת, חזקה ומאוחדת

אוהד טל:  תודה

אוריאל בוסו: תודה רבה לחבר הכנסת אוהד טל

אוריאל בוסו:  חבר הכנסת ישראל אייכלר, בבקשה

מיקי לוי: תסלח לי, אבל זה לא נראה כך

אוהד טל: לקרוא להחרים את ישראל בעולם זה מחזק את ישראל?      

אוריאל בוסו: לאחר מכן – חברת הכנסת טטיאנה מזרסקי

מיקי לוי: אתה לא היית כאן, אבל מעל הדוכן הזה קראו לראש הממשלה רוצח

מיקי לוי:  אתה לא היית פה

אוריאל בוסו: חבר הכנסת מיקי לוי, תודה רבה

אוריאל בוסו:      נמצא פה גם משה ברים, מנהל מגזר בקופת חולים מאוחדת

אוריאל בוסו:  ברוך הבא

אוריאל בוסו:  גם אתה תדבר, למרות שאיחרת, חבר הכנסת ביטון

ישראל אייכלר: אדוני היושב-ראש - - -     

אוריאל בוסו: גם אתה תדבר, למרות שאיחרת, חבר הכנסת ביטון

ישראל אייכלר: אדוני היושב-ראש, חברי הכנסת, אני מדבר פה בתנאי שחבר הכנסת ביטון ידבר אחר כך

ישראל אייכלר:  אדוני היושב-ראש, אנחנו מדברים היום על העיר אילת

ישראל אייכלר:  גם כשאילת נכבשה – עוד לא הייתי פה, אבל אחרי שגדלתי פה, אילת הייתה הנקודה הרחוקה ביותר וזה היה סמל להתרחבותה של ארץ ישראל, של מדינת ישראל

ישראל אייכלר:  וכמו כל אזרח ישראלי כבר הייתי פעם, פעמיים באילת, ולמרות תדמיתה, שהייתה פעם חילונית, היום אני רוצה לומר שפגשתי שם המון המון יהודים מסורתיים ודתיים, וגם חרדית קהילה גדולה נמצאת באילת, ואילת של היום, מאז הפשיטות של הרב ראובן אלבז ואור החיים, אילת, יש לה אורח חיים אחר לגמרי

אוריאל בוסו: פריחה תורנית

ישראל אייכלר: פריחה תורנית גדולה, והיא חלק בלתי נפרד מקדושת ארץ ישראל, מעם ישראל

ישראל אייכלר:      מה שעליתי פה לדבר בעניין הזה של אילת משליך גם על מה שקורה בתל אביב ובירושלים, כי אם אנחנו רוצים לאחד את כל בני ישראל מאילת ועד מטולה, אנחנו צריכים לדעת שהדבר המאחד הוא דבר שאסור להזכיר פה היום – הוא חוקת התורה

ישראל אייכלר:      עם ישראל קיבל את התורה מסיני, וזה מה שמאחד אותו וזה מה שמוליך אותו כל השנים וכל הדורות, גם כשהוא היה מפוזר ומפורד בין העמים

ישראל אייכלר:  הרי לא יעלה על הדעת שדווקא כשמגיעים לארץ ישראל, אז נעזוב את התורה ונחשוב שנוכל להחזיק מעמד מול כל האויבים מסביב בלי חוקת התורה

ישראל אייכלר:  לא כולם הבינו את זה, ולכן, הדור הראשון של הציונות, כשהקימו את המדינה – באותה תקופה הייתה רוח לאומית בכל המדינות בעולם וחשבו שלאומיות מספקת; הדת תופסת מקומה בחיים הפרטיים אבל לאומיות מספקת

ישראל אייכלר:      בארץ ישראל הקדוש ברוך הוא עשה את זה לעומת זה – ככל שעלתה העלייה היהודית, כך עלתה הלאומנות הפלסטינית, שבאה לקרוא תיגר ולהגיד: ליסטים אתם שכבשתם ארץ שבעה העמים, אנחנו היינו פה לפניכם ואתם מגרשים אותנו מאדמתנו

ישראל אייכלר:  תקראו לזה הנכבה

ישראל אייכלר:  התשובה הלגיטימית היחידה שהייתה לנו ושיש לנו זה שאנחנו מאמינים בתורה ושהקדוש ברוך הוא נתן לנו את ארץ ישראל בתורה

ישראל אייכלר:      כשקמה המדינה, רצו לעשות חוקה

ישראל אייכלר:  הדתיים אמרו: חוקה? יש חוקה אחת לישראל

ישראל אייכלר:  זאת התורה לא תהיה מוחלפת

ישראל אייכלר:  יש חוקת התורה

ישראל אייכלר:  אם אתם לא רוצים את חוקת התורה – חוקה אחרת לא תהיה

ישראל אייכלר:  אז מה עשו? עשו פרלמנט שעושה חוקים, עוד לא היו אפילו בהתחלה חוקי-יסוד, אבל גם חוקי-יסוד, כדי להסדיר בצורה דמוקרטית את החיים בארץ ישראל

ישראל אייכלר:      לפני 30 שנה קרה שבר גדול – דיברתי על זה אתמול באריכות, ועכשיו אני רוצה להגיד על זה משפט – שבו אהרן ברק ודן מרידור רקחו מהפכה מחתרתית בוועדת החוקה של הכנסת, ושמונה חברי כנסת ובהם השמות הידועים – מי שרוצה עוד פרטים יכול להסתכל בראיונות שביגמן עשה בערוץ 14 השבוע, אפשר לקבל את התסריט; אם הייתי בליכוד, הייתי מפיץ את זה במיליוני עותקים – שבו איך נהייתה המהפכה המשפטית שהעבירה את הסמכות של הכנסת לבית המשפט העליון, סמכות של אנשים שנבחרו על ידי העם, להחליט בשביל העם, לדאוג לעם, לידי אוליגרכיה של 15 אנשים שלא נבחרו, שהפכו לדיקטטורים של ממש, שמסכסכים ולקחו צעד בחסות הרפורמים מארצות הברית – הכול נגד הדת היהודית ונגד היהודים שומרי המצוות

ישראל אייכלר:  הם הביאו לידי מצב שכמעט הביאו למלחמת אזרחים – לא עכשיו, רק כשגב' בייניש החליטה שבן-גוריון ויורשיו לא היו מוסמכים להסדיר את העניין של השירות הצבאי, והוא הבין שלימוד התורה והיהדות החרדית הם חלק בלתי נפרד מהקיום של עם ישראל בארץ ישראל, ונתן אפשרות והכיר בלימוד התורה כחלק מהמערך הביטחוני והשמירה על עם ישראל בארץ ישראל

ישראל אייכלר:  הוא ויורשיו, עד היום הזה, כולל כל הכנסות, אישרו חוק אחר חוק כדי לאפשר את הדבר הזה, ובג"ץ היה לרועץ ולמכשול וכל הזמן אמר: לא, זה פסול וזה פסול, הכול בגלל החוק הרמאי הזה, חוק כבוד האדם וחירותו, שאמרו שזה משהו דקלרטיבי והפכו את זה גם לשוויון, ואז אסור לגייס את אף אחד

ישראל אייכלר:      כבר אמרתי, אדוני היושב-ראש, שלדעתי באמת בזמננו צריך להפסיק עם חיילי הכפייה במחנות הכפייה

ישראל אייכלר:  רק חיילים שרוצים והצבא צריך אותם ורוצה אותם, הם יכולים לשרת בכבוד ושמחה, ולא תהיה טענה של למה זה כן צריך ללכת ולמה השני יכול ללכת למשל ל-8200 ולשבת במקום בטוח

ישראל אייכלר:  יש 8200, אדוני היושב-ראש, שנקרא ישיבות – זה גם חלק מהמערך הביטחוני של עם ישראל

ישראל אייכלר:  ובייניש החליטה שהמדינה והממשלה והכנסת לא מוסמכים להחליט בעניין הזה, ואז היא הביאה למצב של כמעט מלחמת אזרחים, אם חלילה היו באים בג'יפים ובנשק לקחת אנשים בכפייה

ישראל אייכלר:      אז ברוך השם שהממשלות התחלפו, וכל הפרלמנט, כל האנשים הנבחרים הבינו שצריך להגיע להסדר, ועכשיו הבג"ץ הולך לפסול שוב ושוב ושוב, כי כל הדרישה לפסקת התגברות זה לא כדי לעשות מהפכה אלא פשוט כדי לאפשר לכנסת ולפרלמנט ולממשלה להסדיר את ענייני הציבור בלי שהבג"ץ יכפה מלחמה אזרחים

ישראל אייכלר:      ומה שקרה פה עכשיו, שדווקא כאשר רוצים להסדיר את מערכת המשפט, יצאו אנשים ניצבים, כל מיני לשעברים, והחליטו על מלחמת אזרחים ועל שפיכות דמים

ישראל אייכלר:  הם לא יודעים על מה הם מדברים

ישראל אייכלר:  אתמול אמרתי את זה, ואני אומר את זה שוב: מי שרוצה להבין איך נראית מלחמת אזרחים - -      

אוריאל בוסו: נא לסיים

ישראל אייכלר: - - שיראה מה שקרה אתמול בחווארה

ישראל אייכלר:  זאת מלחמת אזרחים

ישראל אייכלר:  מישהו רוצה שבכל ערי הארץ יהיה חווארה? הרי הדרך היחידה שהציבור הישראלי יוכל להתקיים ממטולה עד אילת בשלום וביטחון זה כשכולם הולכים לקלפי פעם בארבע שנים, בוחרים את הנציגים שלהם, שכולם יושבים פה, הם בוחרים את הממשלה, ויש מערכת שיפוט שקובעת אם הדברים האלה עומדים בחוקים של כוונת המחוקק

ישראל אייכלר:  כך יודע כל מי שלמד שורה אחת במשפטים

ישראל אייכלר:  לקחת את הנושא הזה ולהפוך את זה למלחמה ולהוציא את דיבת הארץ לעולם כולו רעה ולהגיד שישראל – לא צריך להשקיע בישראל? במי אתם פוגעים כשאתם משכנעים אנשים לא להשקיע בישראל? בתושבי אילת

ישראל אייכלר:  הרי רוב תושבי אילת מתפרנסים מהתיירות בישראל

ישראל אייכלר:  הרי לא רק תושבי אילת, גם תושבי הצפון והדרום – מאיפה הם חיים? הכול מהשקעות מחוץ לארץ של חברות שמשלמות מיסים

אוריאל בוסו: תודה

ישראל אייכלר: אז מי שמגייס את כול העולם נגד ישראל בגלל שלא מצא חן בעיניו שמחזירים את הכוח לפרלמנט, הוא מחולל מלחמת האזרחים

ישראל אייכלר:  הם יהיו האחראים לכל התוצאות

ישראל אייכלר:  ראה מה שקרה אתמול בחווארה

ישראל אייכלר:  תודה רבה

אוריאל בוסו: תודה רבה

אוריאל בוסו:  חברת הכנסת טטיאנה מזרסקי

טטיאנה (טניה) מזרסקי: אדוני היושב-ראש, כנסת נכבדה, אילת נתפסת כעיר של כיף וחופש, עיר של בילויים, ים, טיולים, קניות ללא מע"מ

טטיאנה (טניה) מזרסקי:  החופשה האולטימטיבית

טטיאנה (טניה) מזרסקי:  אבל באילת גרים תושבים הזקוקים לכל מה שתושבי עיר נורמטיבית זקוקים לה, כמו שירותי רפואה נורמטיביים – טיפולים דחופים ומצילי חיים

טטיאנה (טניה) מזרסקי:  תושבי אילת זועקים שוב ושוב על היעדר שירותי רפואה בסיסיים בעיר

טטיאנה (טניה) מזרסקי:  חדר המיון היחיד של בית החולים יוספטל פועל בעומס רב, כמעט ללא רופאים מומחים, עובדים תחת לחץ ובחוסר כוח אדם

טטיאנה (טניה) מזרסקי:       מדיווחים של משרד הבריאות וקופות החולים ידוע שקיים מחסור חמור ברופאים בעיר אילת וקיים קושי לגייס רופאים לעבודה בבית החולים יוספטל ובשאר המוסדות הרפואיים בעיר

טטיאנה (טניה) מזרסקי:  המשמעות היא עומסים משמעותיים על הרופאים הקיימים, היעדר חמור בזמינות של תורים וחוסר אפשרות לקבל טיפול רפואי ראוי בתוך העיר ובמרחק סביר ממנה

טטיאנה (טניה) מזרסקי:      לפני כשנה, ב-1 במאי, נסעתי לאילת בתחבורה הציבורית, באוטובוס, מחיפה לאילת ובחזרה

טטיאנה (טניה) מזרסקי:  תוך כדי נסיעה חשבתי מה מרגיש בן אדם עם איזו בעיה רפואית, עם מוגבלות פיזית, חולה; איך זה כאשר נאלצים לנסוע 250 קילומטרים לכיוון אחד בשביל בדיקה של רבע שעה

טטיאנה (טניה) מזרסקי:  תושבי אילת גרים ולא נמצאים בביקור זמני, גרים בצד הדרומי של הארץ, במרחק של כמה שעות נסיעה מהמרכז הרפואי הקרוב ביותר, סורוקה שבבאר שבע

טטיאנה (טניה) מזרסקי:      המציאות כיום היא עקב מחסור ברופאים מומחים ובציוד רפואי מתקדם

טטיאנה (טניה) מזרסקי:  עשרות תושבי אילת מועברים בכל חודש לבית חולים סורוקה לטובת פעולות רפואיות שונות

טטיאנה (טניה) מזרסקי:  אחת הבעיות החמורות היא היעדר יחידת צנתורים, צנתורי לב

טטיאנה (טניה) מזרסקי:  על פי משרד הבריאות, זמן הטיפול האופטימלי לטיפול בחולה לב מרגע כניסתו לבית החולים עד הצ נתור הוא לא יותר מ-90 דקות כשמדובר באירוע לב או התקף לב

טטיאנה (טניה) מזרסקי: החל מהשבוע החל לפעול באילת מכשיר ה-CT המשוכלל בארץ, שמאפשר צנתור וירטואלי, אבל גם זה לא פותר את הבעיה כל עוד אין מחלקה מסודרת לטיפולי לב

טטיאנה (טניה) מזרסקי:       אנחנו מציינים היום את יום שחרור אילת; אילת, שצמחה מלהיות מקום נידח וקסום בקצה הארץ לעיר תיירות שוקקת ופופולרית

טטיאנה (טניה) מזרסקי:  אבל להמשיך להתעלם ממצב ההזנחה של בריאות תושבי העיר ואי-ההיצע של שירותי רפואה, זה לחיות בלה-לה לנד

טטיאנה (טניה) מזרסקי:  במובן הזה, אילת היא פריפריה מוזנחת, למרות שהיא אינה נתפסת ככזאת

טטיאנה (טניה) מזרסקי:  זו עיר שמספקת שירותים לכל האזור שבקצה הדרומי של המדינה, גם לתושבי העיר וגם לתיירים

טטיאנה (טניה) מזרסקי:  לבערך 100,000 אזרחים

טטיאנה (טניה) מזרסקי:      אני קוראת לממשלה, לשר האוצר ושר הבריאות, לפעול מייד למען הבטחת בריאותם של תושבי אילת, אשר מופקרים שנים רבות ולא מקבלים מענה רפואי הולם בעיר מגוריהם

טטיאנה (טניה) מזרסקי:      מזל טוב לאילת

טטיאנה (טניה) מזרסקי:  את עיר נהדרת ואנו אוהבים אותך

טטיאנה (טניה) מזרסקי:  נאחל לך שגם הממשלה שלנו תאהב אותך ואת התושבים שלך ותשקיע בהם את מה שמקבל תושב רגיל במרכז הארץ

טטיאנה (טניה) מזרסקי:  תודה רבה

אוריאל בוסו: תודה רבה לחברת הכנסת טטיאנה מזרסקי

אוריאל בוסו:  אני אציין שאת אומרת את זה בכובעך כחברת ועדת הבריאות, שעושה רבות

אוריאל בוסו:  אכן, אמרתי גם לראש העיר אילת שהוועדה כולה תגיע

אוריאל בוסו:  שמנו לעצמנו למטרה לצמצם את הפערים בנושאים הבריאותיים בדיוק בנושא הזה

אוריאל בוסו:  אלה נקודות מאוד חשובות שציינת, ותודה רבה לך

אוריאל בוסו:       חבר הכנסת ארז מלול, בבקשה

ארז מלול: אדוני היושב-ראש, חברי הכנסת הנכבדים, אורחים נכבדים ותושבי אילת שצופים בנו כעת, ובראשם ראש העיר מר אלי לנקרי, היום אנו מתכנסים לציון יום אילת – היום לפני 74 שנים

ארז מלול:  כבוד השר מלכיאלי, השר לשירותי דת וממלא מקום שר הפנים, היום אנו מתכנסים פה לציון יום אילת

ארז מלול:  ביום זה, לפני 74 שנים, שחררו כוחותינו, כוחות הצבא של המדינה הצעירה – רק שנה – את העיר אילת

ארז מלול:       אילת היא עיר מקראית עתיקה

ארז מלול:  שמה מוזכר כבר בתנ"ך בתקופת יציאת מצרים, וכעיר משמעותית בתקופתו של המלך שלמה

ארז מלול:  ראש ממשלת ישראל הראשון דוד בן גוריון כינה את אילת "תחנת הצי המסחרי של העם העברי"

ארז מלול:       משחר ימינו כעם, ועד היום, אילת היא סמל עבורנו – הנקודה הדרומית של הארץ הזאת, מדן ועד אילת

ארז מלול:  היא סמל ומופת לעוז רוחו של העם היושב בציון להתרחב ולחדש את היישוב היהודי בכל מקום שבו ישבו אבותינו

ארז מלול:       בזמן שאנחנו מציינים את יום אילת, אנחנו מכבדים את החיילים האמיצים שנלחמו והקריבו את חייהם כדי להבטיח את ביטחון אומתנו

ארז מלול:  אנו מוקירים כבוד לאזרחי אילת שבנו עיר משגשגת בלב המדבר, כנגד כל הסיכויים

ארז מלול:  אנו זוכרים את החלוצים שחזו עתיד מזהיר לאזור והפכו את החזון הזה למציאות

ארז מלול:  כיום אילת היא עיר תוססת, מובילה בתחום התיירות, עיר שמהווה מרכז בין-לאומי מוביל לחקלאות ימית וביו-טכנולוגיה ימית; אילת, שצועדת לעבר עצמאות אנרגטית מבוססת אנרגיה סולרית; עיר נמל; שער לאסיה, לאפריקה ולמדינות המפרץ

ארז מלול:  עיר שזכתה שלוש פעמים בפרס החינוך הארצי ועם אקדמיה מתקדמת

ארז מלול:  זה מקום שאליו מגיעים אנשים מכל העולם כדי להירגע, לחקור ולגלות

ארז מלול:  זה מקום שבו חלומות מתגשמים, שבו הבלתי-אפשרי הופך לאפשרי

ארז מלול:       אילת היא לא רק עיר תיירות ועיר של אנשים מדהימים

ארז מלול:  אילת היא עיר שפועמת בה היהדות

ארז מלול:  עיר שפורחת בכל ההיבטים היהודיים

ארז מלול:  לפני כ-26 שנה הגיע לעיר חבר מועצת חכמי התורה הגאון הרב ראובן אלבז, שעשה מהפכה רוחנית בכל המדינה והוציא יקר מזולל והתחיל במהפכה בעיר – הקים מוסדות חינוך שבהם לומדים היום מאות תלמידים, פעילות לנוער, עמותות צדקה וחסד, שיעורי תורה בבתי הכנסת

ארז מלול:  הוא חיבר וגישר בין הקהילות בעיר, וכיום אילת היא עיר שיש בה תורה, צדקה, חסד, כבוד הדדי ואחדות של עם ישראל בתפארתו

ארז מלול:       בואו נקדיש רגע להרהר במשמעות של יום אילת

ארז מלול:  הבה נזכור את הקורבנות של אלה שבאו לפנינו ואת ההבטחה לעתיד מזהיר יותר לדורות הבאים

ארז מלול:  הבה נתחייב מחדש לערכים של אהבה ואחווה בין איש לרעהו, עזרה לזולת, שהפכו את האומה שלנו לגדולה

ארז מלול:  תודה רבה

אוריאל בוסו: תודה רבה לחבר הכנסת ארז מלול

אוריאל בוסו:  הדובר הבא חבר הכנסת מיכאל מרדכי ביטון

אוריאל בוסו:  תושב הדרום, אומנם לא אילת, אבל ירוחם – הכי קרוב שאפשר

מיכאל מלכיאלי: היושב-ראש עשה לפנים משורת הדין ואפשר לך להגיע, על אף שלא היית בזמן שקראו בשמך

מיכאל מלכיאלי:  תזכור את זה

אוריאל בוסו: הוא לא היה בזמן שקראו לו, אבל אני חושב שהוא ראוי לייצג את הפריפריה

מיכאל ביטון: אני אסיר תודה ליושב-ראש, וגם אילת ראויה שנדבר בה, נדבר בשבחה, וביום הזה נזכיר גם את ההיסטוריה – אני לא יודע אם מישהו דיבר על זה

מיכאל ביטון:  אילת נכבשה במהלך האחרון של מלחמת העצמאות

מיכאל ביטון:  פיקד על המבצע יגאל אלון והשתתפו במבצע חטיבת גולני, שיש לי כבוד להיות חלק ממנה, חטיבת הנגב – שלפי ידיעתי היא לא חטיבה פעילה היום, אולי חטיבת מילואים – וחטיבת אלכסנדרוני, שזאת חטיבה שגם היום יוצאי גולני פעילים בה והם היו במלחמת לבנון

מיכאל ביטון:  הם נעו בתנועת מלקחיים וכבשו את כל הנגב בארבעה ימים

מיכאל ביטון:  דמיין, היושב-ראש, שלא היו עושים את מבצע עובדה והיו מגיעים למצב שיש לנו פחות אדמות בנגב ופחות מרחב, ופחות שטחי אש, ופחות מקום להקים את דימונה ואת ירוחם ואת אופקים וכו' וכו'

מיכאל ביטון:  בתוך ארבעה ימים כבשנו עד אום רשרש, עד אילת, במבצע מדהים, כולל לקיחה בחשבון של עימות עם הבריטים שהיו להם אינטרסים באזור תעלת סואץ ובירדן

מיכאל ביטון:       המבצע הסתיים, וכך כתבו מפקדי החטיבות נחום שריג ונחום גולן במברק: "העבירו לממשלת ישראל: ליום ההגנה בי"א באדר מגישות חטיבות הנגב, פלמ"ח וחטיבת גולני את מפרץ אילת למדינת ישראל

מיכאל ביטון:  אילת, אום רשרש, ט' באדר תש"ט"

מיכאל ביטון:       וככה שחררנו את אילת

מיכאל ביטון:  אבל האם העיר אילת משוחררת? האם שחררנו את עצמנו מהאחריות לעיר אילת? לפעמים נדמה שאנחנו שחררנו את אילת במקומות הלא נכונים

מיכאל ביטון:  למשל, העיר הזאת הייתה יכולה לשלוח את המטופלים חולי הסרטן שלה לבתי חולים טובים במרכז הארץ בטיסה לשדה דב

מיכאל ביטון:  ונדלניסטים תאבי בצע, בקמפיין של מיליונים, בהיעדרות של נציג אילת בכנסת – זה היה רגע לפני שחבר הכנסת מאיר יצחק הלוי היה פה – עשו קמפיין עם כסף, לוביסטים, ופינו את שדה דב בלי פתרון לתושבי אילת, והשאירו חולי סרטן שהיו מגיעים תוך שעה לטיפול בשיבא ובתל השומר ללא אפשרות לנחות בתל אביב ולהגיע לטיפול

מיכאל ביטון:  העבירו אותם לבן גוריון, אבל הדבר הזה הוסיף להם שעות רבות

מיכאל ביטון:  זה פגע באנשי חינוך שהיו נוסעים לאילת פעם בשבוע לתת הרצאות

מיכאל ביטון:  זה פגע בקשר האפשרי של אילת למרכז הארץ

מיכאל ביטון:       דבר שני: שחררנו אחריות, ולא בטוב, לכביש לאילת

מיכאל ביטון:  כביש דמים שגבה קורבנות של מאות הרוגים ב-70 שנה

מיכאל ביטון:  הסכנה בו היא אורך הכביש, החושך ותאונות חזיתיות

מיכאל ביטון:  הממשלות עשו קצת סלילה של כביש דו-מסלולי בחלקים עד יוטבתה ובקטעים אחרים בצפון כביש הערבה, כביש 90

מיכאל ביטון:       אבל מדוע לא השלמנו כביש דו-מסלולי לאילת? כל שנה היינו חוסכים עשרות הרוגים ועשרות פצועים

מיכאל ביטון:  לא חיברנו את אילת למדינת ישראל

מיכאל ביטון:  שחררנו אותה משלטון אחר, אבל לא חיברנו אותה למדינה

מיכאל ביטון:  לא חיברנו את אילת בחשיבה על הנגב

מיכאל ביטון:  לפעמים אנשים היו מדברים על הנגב ואומרים שאילת זה אזור – וכל הדרך לאילת בכלל

מיכאל ביטון:  מושבי הערבה והאתגר החקלאי והשקעות בתשתיות שם

מיכאל ביטון:  אנחנו דנים עכשיו יחד עם מאיר יצחק הלוי, חבר הכנסת לשעבר, וראש העיר לנקרי וראשי הרשויות של אילת, אילות וערבה תיכונה, כדי להביא החלטת ממשלה שתחבר אותם למדינה בחקלאות, בתעשייה, באקדמיה, בתחבורה

מיכאל ביטון:  ואני מקווה, היושב-ראש, שכל הבית הזה, שאנחנו גאים בשחרור אילת, יחבר את אילת למדינה בהחלטת ממשלה ראויה, רב-תחומית, עוד השנה

מיכאל ביטון:  וזה יהיה סיפור טוב של, מצד אחד, הציונות שנמשכת אחרי 70 שנה שבה כבשנו את אילת מכוח הצדק

מיכאל ביטון:  שלמה המלך עוד היה מחובר לאילת, עציון גבר; נמל שלקח אותו לאזור שבא, הסיפור של מלכת שבא

מיכאל ביטון:  ואנחנו צריכים להשלים את החיבור של אילת

מיכאל ביטון:  לא רק לשחרר את אילת, אלא לחבר אותה למדינה

מיכאל ביטון:  תודה רבה

אוריאל בוסו: תודה רבה לחבר הכנסת מיכאל מרדכי ביטון

אוריאל בוסו:  ואני רוצה להזמין את השר מיכאל מלכיאלי, ממלא מקום שר הפנים, לסכם את היום החשוב הזה

מיכאל מלכיאלי: תודה, אדוני היושב-ראש

מיכאל מלכיאלי:  חבריי חברי הכנסת, כבוד ראש העיר היקר אלי לנקרי, שצופה בנו כעת יחד עם כל מועצת העיר אילת, חבריי חברי המועצה יניב חנו ושחר כהן, היום לפני 74 שנים הפכה העיר אילת לחלק בלתי נפרד ממדינת ישראל

מיכאל מלכיאלי:  הניצחון בשלהי מלחמת העצמאות הפך את מדינת ישראל לשלמה

מיכאל מלכיאלי:  מאז הפכה העיר אילת לעיר ואם בישראל

מיכאל מלכיאלי:  ממשלות ישראל לדורותיהן פעלו רבות כדי לפתח את העיר אילת ולהביא אותה למקום שטוב לחיות בו, אך המלאכה עדיין לא הושלמה

מיכאל מלכיאלי:       העיר אילת מאכלסת בתוכה ציבורים רבים ופסיפס שלם של אנשים שהורכבו בתחילה מבודדים, וחיים יחד בעיר בכבוד הדדי, בשלום, וזה חלק מהפסיפס היפה של ארץ ישראל ומדינת ישראל

מיכאל מלכיאלי:  בעשור האחרון הצטרפו אל אותו פסיפס מיוחד משפחות חרדיות של בעלי תשובה, אברכים תלמידי חכמים, אשר הגיעו להפריח את השממה בעיר אילת, תוך יישוב ארץ ישראל במסירות ובשמחה

מיכאל מלכיאלי:  העירייה עושה ותעשה למען חיזוק שירותי הדת בעיר אילת

מיכאל מלכיאלי:       אני רוצה לציין חלק מהדברים הבאמת מיוחדים ויפים שיש בעיר אילת שלא כולם יודעים

מיכאל מלכיאלי:  חלקם מכירים את העיר אילת כעיר תיירותית, וזה נכון; חלקם רואים בעיר אילת עיר הדרומית ביותר למדינת ישראל, אולי קצת רחוקה מדי – וגם זה נכון

מיכאל מלכיאלי:  אבל אילת היא עיר של תיירות מובילה ש-90% מהתיירים שבה הם ישראלים

מיכאל מלכיאלי:  בעיר אילת עדיין בונים חדרים חדשים

מיכאל מלכיאלי:  העיר אילת היא מרכז עולמי של חקלאות ימית

מיכאל מלכיאלי:  לומדים מהעיר אילת מהי חקלאות ימית

מיכאל מלכיאלי:  העיר אילת מייצרת מידע על התחום הזה

מיכאל מלכיאלי:  ייצור אנרגיה מהשמש בעיר – יש בה 100% מהצריכה בשעות היום מהשמש, ובעוד כמה שנים העיר אילת תהיה העיר הראשונה בעולם שהחשמל שלה יופק מהשמש; דבר שיש לו משמעות מאוד מאוד גדולה לסביבה

מיכאל מלכיאלי:  היא העיר היחידה שנבחרה על ידי האיחוד האירופי להתמודד עם משבר האקלים

מיכאל מלכיאלי:  היא העיר שזכתה לשלושה פרסי חינוך בשנים האחרונות; דבר שמלמד על השקעה גדולה של העירייה, של קברניטי העיר בחינוך, שאין דבר חשוב יותר מהחינוך

מיכאל מלכיאלי:       יחד עם כל זה, העיר אילת עומדת בפני אתגרים לא פשוטים – הריחוק מהמרכז, הבדידות, שירותי הרפואה

מיכאל מלכיאלי:  אני יודע שיושב-ראש הישיבה, יושב-ראש הכנסת, שהוא גם יושב-ראש ועדת הבריאות, אני יודע שהוא מקיים על זה דיונים רבים בנושא הבריאות בפריפריה

מיכאל מלכיאלי:  נושא התחבורה לעיר אילת

מיכאל מלכיאלי:  כולם מדברים על הרכבת לאילת

מיכאל מלכיאלי:  הרכבת לאילת – חייבים שהיא לא תהיה רק סיסמה, אלא צריך שהיא תהיה במהרה בימינו

מיכאל מלכיאלי:  אנשים מהמרכז צריכים להגיע לאילת וממנה כמה שיותר מהר לכל הצרכים

מיכאל מלכיאלי:       אני רוצה, ביום הזה, לברך את תושבי העיר, פרנסיה, את ראש העיר, חברי המועצה, רבני העיר, ולומר להם שאומנם המרחק הפיזי נראה גדול, אך הלב שלנו תמיד איתם

מיכאל מלכיאלי:  תודה רבה

אוריאל בוסו: תודה רבה לממלא מקום שר הפנים והשר לשירותי דת חבר הכנסת מיכאל מלכיאלי

אוריאל בוסו:  אני באמת, כפי שאמרת – אמרנו גם כאן השבוע לראש העיר אילת ולחברי המועצה שנמצאים, וכמובן גם צופים בנו, לא סתם זה יום מיוחד שצוין כאן בכנסת

אוריאל בוסו:  היום הזה – נלוו אליו גם דיונים בשאר הוועדות, ולא רק, אלא כפי שאמרו, זה ילווה בדברים אופרטיביים, מעשיים, לטובת העיר ותושביה

אוריאל בוסו:  אז אנחנו מודים לכולם

אוריאל בוסו:    אם כן, רבותיי חברי הכנסת, תם סדר-היום

אוריאל בוסו:  הישיבה הבאה תתקיים מחר, יום רביעי, ח' באדר התשפ"ג, 1 במרץ 2023, בשעה 11:00

אוריאל בוסו:  ישיבה זו נעולה